sagorsarker/bangla-wikipedia huggingface dataset:
জন আলেক্সেন্ডার হান্টার

জন আলেক্সেন্ডার হান্টার বা জে. এ. হান্টার (ইংরেজিঃ John Alexander Hunter) একজন প্রখ্যাত শিকারি। তিনি মূলত আফ্রিকা অঞ্চলে শিকার করেছেন।
জন হান্টার ১৮৮৭ সালে শেরিংটন, ডুমফ্রাইস-শায়ার, স্কটল্যান্ডে জন্মগ্রহণ করেন। ১৯১৮ সালে তিনি হিলডা বানবারিকে বিয়ে করেন। জন-হিলডা দম্পতির ঘরে ডোরেন, শিলা, লেসলি, গর্ডন, ডেনিস এবং ডেভিড নামের ৬ সন্তান জন্মগ্রহণ করে। বড় ছেলে অ্যালেক্স হান্টার পিতার পদাঙ্ক অনুসরণ করে সাফারি গাইডের পেশা বেছে নেন ও কেনিয়ায় সাফারি গাইড হিসেবে কাজ শুরু করেন। জন হান্টার ডেনিস ফিঞ্চ হাটনের সমসাময়িক ও বন্ধু ছিলেন। ফিঞ্চ হাটনকে কেন্দ্র করে পরবর্তীতে রবার্ট রেডফোর্ড তার "আউট অব আফ্রিকা" চলচ্চিত্রটি তৈরি করেন। জন হান্টার তার লিখিত বিইয়ে বন্ধু ফিঞ্চের মর্মান্তিক মৃত্যু সম্পর্কে লিখে গিয়েছেন। ১৯৫৮ সালে জন, মাকিন্দু, কেনিয়াতে "হান্টার লজ" তৈরি করেন ও সেখানে তিনি ১৯৬৩ সালে মারা যান।
জন ঊনবিংশ শতাব্দীর শুরুর দিক থেকে ১৯৫০ সাল অবধি আফ্রিকায় অনেক উল্লেখযোগ্য সাফারি বা শিকারের নেতৃত্ব দিয়েছেন। তিনি ১৯০৮ সালে স্থায়িভাবে ব্রিটেন অধিকৃত পূর্ব আফ্রিকায় অভিবাসন গ্রহণ করেন।
জন হান্টার বেশ কিছু বই লিখেছেন। বইগুলোর কিছু আত্মজৈবনিক ও কিছু ব্যক্তিগত অভিজ্ঞতা থেকে লিখিত কল্পকাহিনী। প্রকাশিত মূল কপিগুলো অনেক আগেই নিঃশেষ হয়ে গেছে। তবে বর্তমানে তার অনেক বইয়ের পুনঃ মুদ্রণ হচ্ছে।
জন হান্টারের উপর লিখিত কিছু বইঃ
জন হান্টারের উপর নির্মিত চলচ্চিত্রঃ
ফিলিপ লাম

ফিলিপ লাম (, , জন্ম ১১ নভেম্বর ১৯৮৩) একজন জার্মান ফুটবলার যিনি ফুল ব্যাক এবং ডিফেন্সিভ মিডফিল্ডার হিসেবে বায়ার্ন মিউনিখ এবং জার্মান জাতীয় দলের হয়ে খেলেন।
লামকে ফুটবলের ইতিহাসের অন্যতম সেরা ফুল ব্যাক হিসেবে গন্য করা হয়। তিনি ২০০৬ এবং ২০১০ বিশ্বকাপের অল-স্টার দলে জায়গা পেয়েছেন। ২০০৮ এবং ২০১২ ইউরোতেও তিনি প্রতিযোগিতার সেরা দলে জায়গা পান। এছাড়া তিনি ২০০৬, ২০০৮ এবং ২০১২ সালে উয়েফা বর্ষসেরা দলেও জায়গা পান। যদিও লাম একজন ডান পায়ের খেলোয়াড়, তবুও তিনি মাঠের উভয় পাশেই খেলতে পারেন। তিনি তার গতি, ড্রিবলিং, নির্ভুল ট্যাকলিং এবং সেই সাথে স্বল্প দৈহিক উচ্চতার জন্য সুপরিচিত। তার ডাকনাম “ম্যাজিক ডোয়ার্ফ” (Magic Dwarf; অর্থ: জাদুকরী বামন)।
লাম পেশাদার ফুটবলে প্রবেশ করেন বায়ার্ন মিউনিখ জুনিয়র টিমের মাধ্যমে। তিনি দলটিতে ১১ বছর বয়সে যোগ দান করেন। প্রথমে তিনি তার জন্মস্থান মিউনিখের গার্নে কিছু স্থানীয় ক্লাবের হয়ে খেলতেন। সেসময়ই তাকে অনেক মেধাবী হিসেবে গন্য করা হত। সেসময়ের তার একজন কোচ হার্মান হুমেল্‌স তার সম্পর্কে বলেন, “যদি ফিলিপ লাম বুন্দেসলীগায় সুযোগ না পায়, তবে কেউই পাবেনা”। তিনি দুইবার বুন্দেসলীগা যুব শিরোপা জিতেছেন। এর মধ্যে দ্বিতীয়বার জিতেছিলেন তার দলের অধিনায়ক হিসেবে। এরপর তিনি সুযোগ পান বি দলে, ১৭ বছর বয়সে। তার প্রাক্তন অপেশাদার প্রশিক্ষক হার্মান গেরলান্ড দাবী করেন যে তিনি তার কর্মজীবনে যতজন খেলোয়াড়কে প্রশিক্ষণ দিয়েছেন তাদের মধ্যে লাম সবচেয়ে মেধাবী এবং তিনি তাকে বি দলের অধিনায়কের দায়িত্ব প্রদান করেন। লাম সেসময় ডিফেন্সিভ মিডফিল্ডার, রাইট মিডফিল্ডার অথবা রাইট ফুল ব্যাক হিসেবে খেলতেন।
২০০২ সালের ১৩ নভেম্বর, বায়ার্ন মিউনিখের মূল দলে লামের অভিষেক হয়। খেলার ৯২তম মিনিটে তিনি বদলি হিসেবে নেমেছিলেন। খেলাটি ছিল আরসি লেন্সের বিপক্ষে ২০০২–০৩ চ্যাম্পিয়নস লীগের গ্রুপ পর্বের, যা ৩–৩ গোলে ড্র হয়। অবশ্য, উইলি সানিয়ল এবং বিশেন্তে লিজাজু বায়ার্নে নিজেদেরকে প্রথম পছন্দের ফুল ব্যাক হিসেবে প্রতিষ্ঠা করেন, এছাড়া দলের মিডফিল্ডও ছিল সুগঠিত, ফলে ২০০২–০৩ মৌসুমের পরবর্তী সময়ে দলে ঠিকমত জায়গা করে নিতে পারেননি লাম এবং ২০০৩–০৪ ও ২০০৪–০৫ মৌসুমের জন্য ধারে ভিএফবি স্টুটগার্টে যোগ দেন তিনি।
"স্কোর এবং ফলাফল টেবিল; জার্মানির প্রথম গোল টালি:"
বিমলপ্রভা

বিমলপ্রভা বা দ্রি-মেদ-'ওদ () কালচক্র তত্ত্বের লঘুতন্ত্রের ওপর রচিত টীকাভাষ্য বিশেষ।
শাম্ভালার রাজা মঞ্জুশ্রী যশস লঘুতন্ত্র রচনা করেন। পুন্ডরীক নামক শাম্ভালার অপর এক রাজা বিমলপ্রভা রচনা করেন। এই টীকাভাষ্যে সর্বপ্রথম হঠ যোগকে সংজ্ঞায়িত করা হয়। তিব্বতী বৌদ্ধধর্মে কালচক্র সম্বন্ধে অনুশীলনের জন্য এই গ্রন্থ গুরুত্বপূর্ণ স্থান অধিকার করে রয়েছে।
রিবেং ইউনি

রিবেং ইউনি () চাকমা লিপি প্রদর্শনের জন্য নির্মিত একমাত্র ইউনিকোড ফন্ট। ইউনিকোডে চাকমা লিপির অবস্থান U+11100 থেকে U+1114F পর্যন্ত। চাকমা ভাষায় 'রিবেং' শব্দের অর্থ গাছের মূল কাণ্ড আর ইউনিকোডের সংক্ষিপ্ত রূপ 'ইউনি' মিলিয়ে ফন্টটির নাম রিবেং ইউনি রাখা হয়। ফন্টটি এসআইএল ওপেন ফন্ট লাইসেন্সের অধীনে প্রকাশিত।
ফন্টটির নির্মাতা হলেন জ্যোতি চাকমা এবং সুজ মরিজ চাকমা। এ কাজে তাদের সহায়তা করেন য়োহন জুরাস্কি (পোল্যান্ড)। প্রথমে তারা ভাষা গবেষকদের সহায়তায় প্রাচীন চাকমা লিপিটিকে সুসংহত করে এর নাম দেন 'আলাম'। বছরখানেক চেষ্টা চালানো হয় ফন্টটিকে ইউনিকোডে রূপান্তরের জন্য। নানা পরীক্ষা-নিরীক্ষার পর তারা চাকমালিপি ইউনিকোডে রূপান্তরে সক্ষম হন এবং ফন্টটির নামকরণ করা হয় 'রিবেং ইউনি'।
মন মানে না (২০০৮-এর চলচ্চিত্র)

মন মানে না একটি বাংলা রোমান্টিক চলচ্চিত্র। ২০০৮ সালে মুক্তিপ্রাপ্ত সুজিত গুহ পরিচালিত এই চলচ্চিত্রে মুখ্য ভূমিকায় আছেন দেব, কোয়েল মল্লিক, তাপস পাল প্রমুখ। চলচ্চিত্রটি ১৯৯৫ সালের আমেরিকান চলচ্চিত্র "ফ্রেঞ্চ কিস"-এর পুনঃনির্মাণ।
"রাহুল" (দেব) ও "রিয়া" (কোয়েল মল্লিক) শিলিগুড়িতে একে অপরের সাথে পরিচিত হয়। "রিয়া" তার বন্ধুর সাথে দেখা করতে যাচ্ছে, পক্ষান্তরে "রাহুল" যাচ্ছে তার চুরি করা নেকলেসটি বেঁচতে। তাদের উভয়ের গন্তব্য দার্জিলিং।
"রাহুল" ও "রিয়া" নিজের অজান্তেই একে অপরের সাথে যুক্ত হয়ে পড়ে। এক পর্যায়ে পুলিশের হাত থেকে বাঁচার জন্য "রাহুল" যে চেইনটি বিক্রি করতে যাচ্ছিল সেটি "রিয়া"র ব্যাগে লুকিয়ে ফেলে। সেটি আবার অন্য এক চোরের হাতে পড়ে। এক পর্যায়ে "রিয়া" "রাহুল"-এর বাড়ি যায়। সেখানে সে বাড়ির অন্যদের সাথে পরিচিত হয়। পরিবারে "রাহুল"ই শেষ ভরসা। এদিকে "রাহুল"কে পুলিশ (তাপস পাল) ধরেও ছেড়ে দেয়। অথচ "রাহুল"কে ধরার জন্য সে অনেক ছোটাছুটি করে।
এক সময়ে "রিয়া" বুঝতে পারে তার বন্ধু, যার সাথে সে দেখা করতে যাচ্ছে, আসলে একজন প্রতারক। তখন তার মন ভেঙে যায়।
শেষে "রাহুল" ও "রিয়া" এক অপরের সাথে আবারও অন্য এক পরিবেশে মিলিত হয়। তারা তাদের ভালবাসা স্বীকার করে নেয় এবং বিয়ে করে।
এই চলচ্চিত্রের সংগীত পরিচালনা করেন জিৎ গাঙ্গুলী।
স্ট্যানফোর্ড রিসার্চ পার্ক

স্ট্যানফোর্ড রিসার্চ পার্ক হলো ক্যালিফোর্নিয়ার পালো আল্টোতে অবস্থিত একটি প্রযুক্তি পার্ক। এটি স্ট্যানফোর্ড বিশ্ববিদ্যালয় এর অধীনে। এটি ১৯৫১ সালে স্ট্যানফোর্ড ইন্ডাস্ট্রিয়াল পার্ক হিসেবে প্রতিষ্ঠিত হয়। একে বিশ্বের প্রথম প্রযুক্তিকেন্দ্রিক অফিস পার্ক হিসেবে দাবি করা হয়। এর ধারণা এবং সাফল্যের কৃতিত্ব দেয়া হয় ফ্রেডরিক টারম্যানকে, যিনি সিলিকন ভ্যালির প্রতিষ্ঠায় মুখ্য ভূমিকা পালন করেন। প্রতিষ্ঠাকালীন সময়ে এটি ছিল প্রথম বিশ্ববিদ্যালয় মালিকানাধীন ইন্ডাস্ট্রিয়াল পার্ক।
এটি ৭০০ একর জমির উপর অবস্থিত। এটি বর্তমানে স্ট্যানফোর্ড ম্যানেজমেন্ট কোম্পানি কর্তৃক পরিচালিত হয় যেটি বিশ্ববিদ্যালয়ের আর্থিক ও জমিসংক্রান্ত বিষয় দেখাশোনার জন্য ১৯৯১ সালে প্রতিষ্ঠিত হয়। এই পার্কের ১৬২টি ভবনে ১৪০টি কোম্পানির জন্য ২৩,০০০ মানুষ কাজ করে।
শম্ভালের শাসকগণ

বজ্রযান বৌদ্ধধর্মে শম্ভাল নামক কাল্পনিক রাজ্যে বত্রিশজন শাসকের উল্লেখ পাওয়া যায়। এঁদের মধ্যে প্রথম সাত জন শাসক ধর্মরাজা বা ছোগ্যাল এবং শেষ পঁচিশজন শাসক কল্কিরাজা বা রিগদেন নামে পরিচিত।
বজ্রযান বৌদ্ধধর্মানুসারে শম্ভালের প্রথম ধর্মরাজা সুচন্দ্র গৌতম বুদ্ধের নিকট কালচক্র তন্ত্র সম্বন্ধে শিক্ষালাভ করেন। এই তন্ত্রের সাধনা করে শম্ভাল একটি বোধিপ্রাপ্ত সমাজে পরিণত হয় বলে প্রবাদ প্রচলিত রয়েছে। সুচন্দ্রের পরে আরো ছয়জন ধর্মরাজার নাম পাওয়া যায়।
শম্ভালের ধর্মরাজাদের পরবর্তী পঁচিশজন শাসকদের কল্কিরাজা বলা হয়ে থাকে। মনে করা হয়ে থাকে, কল্কিরাজা সম্বন্ধে ধারণাটি মহাভারত ও হিন্দু পুরাণে উল্লিখিত কল্কি নামক কাল্পনিক অবতার থেকে এসেছে। থেকে এঁদের মধে প্রথম মঞ্জুশ্রী যশস কালচক্র তন্ত্রকে সংক্ষিপ্ত ও সরলীকৃত করে লঘুতন্ত্র নামক একটি রচনা করেন। তিনি রাজ্যের সকল অ-বৌদ্ধ ধর্মাবলম্বীদের কালচক্র সম্বন্ধে শিক্ষাদান করে বৌদ্ধ ধর্মাবলম্বীতে পরিণত করেন। পরবর্তী রাজা পুন্ডরীক লঘুতন্ত্রের ওপর বিমলপ্রভা নামক একটি টীকাভাষ্য রচনা করেন। বর্তমান যুগে কল্পিত কল্কিরাজার নাম অনিরুদ্ধ যিনি বজ্রযান বৌদ্ধধর্মের অন্তিম সময়ে শাসন করবেন বলে ভবিষ্যদ্বাণী করা হয়েছিল। ২৪২৪ খ্রিষ্টাব্দে অন্তিম কল্কিরাজা রৌদ্র চক্রিণ এক বিশাল সৈন্যের সাহায্যে পৃথিবীর সকল অশুভ শক্তিকে পরাস্ত করে স্বর্ণযুগের সূচনা করবেন বলে প্রবাদ প্রচলিত রয়েছে।
ফরহাদ রেজা

ফরহাদ রেজা (জন্ম: ১৬ জুন, ১৯৮৬) রাজশাহী বিভাগে জন্মগ্রহণকারী বাংলাদেশের আন্তর্জাতিক ক্রিকেটার। জুলাই ২০০৬ সালে তার একদিনের আন্তর্জাতিক অভিষেক ঘটে জিম্বাবুয়ের বিরুদ্ধে এবং বাংলাদেশের একমাত্র ব্যাটসম্যান হিসেবে অভিষেক খেলায় অর্ধ-শতক করার গৌরব অর্জন করেন। তিনি ডানহাতি মিডল অর্ডার ব্যাটসম্যান এবং ডানহাতি ফাস্ট মিডিয়াম বোলাররূপে পরিচিত। তিনি ঘরোয়া ক্রিকেট ২০০৪ সাল থেকে রাজশাহী বিভাগের হয়ে খেলে থাকেন। প্রাথমিকভাবে রেজাকে জাতীয় দলে অন্তর্ভুক্ত করা হয়নি কিন্তু পরবর্তীতে তাপস বৈশ্যের ইনজুরি কারণে তাকে স্কোয়াডে রাখা হয়। ইন্ডিয়ান ক্রিকেট লীগ খেলার কারণে মাত্র ২২ বছর বয়সে সেপ্টেম্বর ২০০৮ সালে আন্তর্জাতিক এবং ঘরোয়া ক্রিকেট থেকে অবসর নেন। পরবর্তীতে তিনি পুনরায় খেলার মাঠে ফিরে আসেন।
জুলাই ২০০৬ সালে বাংলাদেশের ঘরোয়া খেলায় সর্ব্বোচ্চ রান সংগ্রহকারী হিসেবে ২০০৫-০৬ মৌসুম সফলতার সাথে শেষ করেন। জিম্বাবুয়ে এবং কেনিয়া সফরের জন্য ১৫ দলের সদস্য তাকে অন্তর্ভুক্ত করা হয়। এরপর প্রধান নির্বাচক রেজা এবং সাকিবকে অলরাউন্ড ক্রিকেটের জন্য মুল স্কোয়াডে রাখেন এবং বলেন আমরা সর্ব্বোচ্চ আশাবাদী যে তাদের এখনই সময় আন্তর্জাতিক ক্রিকেটে ভাল কিছু করার। রেজার একদিনের আন্তর্জাতিক অভিষেক হয় ৩০ জুলাই ২০০৬ জিম্বাবুয়ের বিরুদ্ধে ৫ ম্যাচ সিরিজের দ্বিতীয় ম্যাচে। যখন তিনি ক্রিজে এসেছিলেন তখন ৭৩ রানে ৪ উইকেটের পতন হয় কিন্তু এই কঠিন সময়ে এসেও তিনি মাত্র ৫৭ বলে ৫০ রানের এক অসাধারণ ইনিংস উপহার দেন এবং উক্ত খেলায় বাংলাদেশ ৬২ রানে জয়লাভ করে। রেজা সিরিজের শেষ চারটি ম্যাচ খেলে ৩১.৬৬ এভারেজ বোলিং এভারেজ ৬০.৫০। তিনি তার প্রথম একদিনের আন্তর্জাতিক উইকেট নেন জিম্বাবুয়ের হ্যামিল্টন মাসাকাদজার।
বাংলাদেশের কেনিয়া সফরে প্রথম তিন ম্যাচ সিরিজে ৩-০ ব্যবধান সিরিজ জেতে এবং এটি ছিল বাংলাদেশের জন্য প্রথম সিরিজ জয়। শেষ ওডিআইতে রেজা অপরাজিত ৪১ রানে বাংলাদেশ দল সহজেই জয়ের দিকে এগিয়ে গিয়েছিল। সাথে ছিল ৯০ রান ৩ ইনিংসে এবং রেজা ছিলেন সিরিজের সর্ব্বোচ্চ রান সংগ্রকারী। রেজার উজ্জল সম্ভাবনাময় আন্তর্জাতিক ক্রিকেটে মধ্যবর্তী কন্ট্রাক্টে ২৩ সেপ্টেম্বর ২০০৬ সালে পুরষ্কৃত করা হয়। মার্চ ২০০৮ আয়ারল্যান্ড ৩টি ওডিআই সিরিজের জন্য বাংলাদেশ সফরে আসে। দ্বিতীয় ম্যাচে রেজা তার প্রথম ৫ উইকেট ক্লাবে প্রবেশ করেন এবং বাংলাদেশ দলকে জয়ের জন্য সাহায্য করেন।
১৩ এপ্রিল, ২০১৪ তারিখে ঘরোয়া ক্রিকেটে চট্টগ্রাম বিভাগের বিরুদ্ধে রাজশাহীর হয়ে খেলার সময় তিনি তার ব্যক্তিগত সর্বোচ্চ রান (২৫৯) করেন। এরফলে তিনি তার প্রথম-শ্রেণীর ক্রিকেটের পূর্বতন সর্বোচ্চ ১৭৭ রানের রেকর্ড ভঙ্গ করেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
কোরে অ্যান্ডারসন

কোরে জেমস অ্যান্ডারসন (; জন্ম: ১৩ ডিসেম্বর, ১৯৯০) ক্রাইস্টচার্চে জন্মগ্রহণকারী নিউজিল্যান্ডের বিখ্যাত ক্রিকেটার। আন্তর্জাতিক ক্রিকেটে নিউজিল্যান্ড জাতীয় ক্রিকেট দলের পাশাপাশি ঘরোয়া ক্রিকেটে নর্দান ডিস্ট্রিক্টস দলের হয়ে খেলে থাকেন। ২০১৪ সালের নববর্ষের দিনে তিনি সফরকারী ওয়েস্ট ইন্ডিজ দলের বোলিং আক্রমণকে ছিন্ন-বিচ্ছিন্ন করে ৩৬ বলে একদিনের আন্তর্জাতিক ক্রিকেটে দ্রুততম সেঞ্চুরি করার নতুন বিশ্বরেকর্ড গড়েন।পরে যা এবি ডি ভিলিয়ার্স ভেঙে দেন,ওয়েস্ট ইন্ডিজের বিপক্ষেই ৩১ বলে সেঞ্চুরী করে।
২০১২ সালে দক্ষিণ আফ্রিকা সফরে দলের টি২০আই ও একদিনের আন্তর্জাতিকে দলের সফরসঙ্গী হন। কিংসমিড ডারবানে অনুষ্ঠিত খেলায় টুয়েন্টি২০ আন্তর্জাতিকে তার অভিষেক ঘটে। খেলায় তিনি ৫ রান করেন ও এক ওভারে ১১ রান দেন। দ্বিতীয় খেলায় ২ ওভার বোলিং করে ২১ রান দেন। তৃতীয় খেলায় ৯ বলে ১২ রান করেন ও রায়ান ম্যাকলারিনের হাতে রান আউট হন।
২০১৩ সালের চ্যাম্পিয়ন্স ট্রফিতে নিউজিল্যান্ডের ওডিআই একাদশের অন্যতম সদস্য ছিলেন। ১৬ জুন, ২০১৩ তারিখে কার্ডিফে অনুষ্ঠিত খেলায় ইংল্যান্ডের বিপক্ষে একদিনের আন্তর্জাতিক ক্রিকেটে অভিষেকের মাধ্যমে ক্যাপ পরিধান করেন।
২০১৩ সালের অক্টোবর মাসে চট্টগ্রামে বাংলাদেশ ক্রিকেট দলের বিপক্ষে অনুষ্ঠিত টেস্ট খেলার মাধ্যমে তার টেস্ট অভিষেক ঘটে।
১ জানুয়ারি, ২০১৪ তারিখে তিনি একদিনের ক্রিকেটের ইতিহাসে দ্রুততম সেঞ্চুরির বিশ্বরেকর্ড গড়েন। কুইন্সটাউন ইভেন্টস সেন্টার স্টেডিয়ামে অনুষ্ঠিত তৃতীয় ওডিআইয়ে ওয়েস্ট ইন্ডিজ দলের বিরুদ্ধে তিনি এ রেকর্ড স্থাপন করেন। মাত্র ৩৬ বলে দ্রুততম সেঞ্চুরি করার ফলে তিনি শহীদ আফ্রিদি’র ১৯৯৬ সালে ৩৭ বলের সেঞ্চুরির ১৭ বছরের পুরনো রেকর্ড ভেঙ্গে দেন। এছাড়াও, খেলায় তিনি ১৩১ রান করে অপরাজিত ছিলেন, যাতে ১৪টি ছক্কা ও ৬টি চারের মার ছিল। সঙ্গী জেসি রাইডারকে সাথে নিয়ে একদিনের আন্তর্জাতিকে যে-কোন খেলায় দলগত সর্বাধিক ছক্কার রেকর্ড গড়েন।
নকিয়া ১১১০

নকিয়া ১১১০ এবং নকিয়া ১১১০আই ছিল নকিয়া কর্তৃক প্রস্তুতকৃত জিএসএম সেল ফোন। ১১১০ মডেলটি অবমুক্ত হয় ২০০৫ সালে এবং ১১১০আই মডেলটি অবমুক্ত হয় ২০০৬ সালে। মূলত ফোন দুইটি প্রস্তুত করা হয় নতুন মোবাইল ফোন ব্যবহারকারীদেরকে উদ্দেশ্য করে। নকিয়ার দৃষ্টিতে, ১১১০আই এর সুবিধা ছিল এর সহজে ব্যবহারযোগ্যতা, নির্ভরযোগ্যতা এবং স্বল্পমূল্য। এই ফোন দুইটির সাথে নকিয়া ১১০০ ফোনটির অনেক মিল ছিল।
২০০৭ সালের জানুয়ারি এবং মে মাসের মাঝে ১১১০ মডেলটি নকিয়ার স্বল্পমূল্যের মোনোক্রোম মডেল হিসেবে বিক্রয় হয়। এরপর এর উত্তরসূরি হিসেবে আসে নকিয়া ১২০০। এর অন্যতম মূল বাজার ছিল উন্নয়নশীল দেশগুলো।
নকিয়া ১১০০ এর মত নকিয়া ১১১০-ও বিশ্বের সবচেয়ে বেশি বিক্রয় হওয়া ফোন, যা বিক্রয় হয় প্রায় ২৫০ মিলিয়ন ইউনিট।
নকিয়া ১১১০-এ রয়েছে সাদাকালো পর্দা সাথে হলদে-বাদামী রং এর ব্যাকলাইট। অপরদিকে ১১১০আই-এ রয়েছে সাধারণ সাদাকালো পর্দা। এতে রয়েছে ৫ ঘণ্টার ব্যাটারি টকটাইম এবং এটি কল বারিং সমর্থন করে। এছাড়াও রয়েছে কথা বলা ঘড়ি এবং অ্যালার্ম, অ্যানালগ ঘড়ি প্রদর্শনী এবং কল টাইমার ও গণক। এতে তিনটি বিল্ট-ইন গেম রয়েছে। এছাড়া এটি চিত্র যুক্ত বার্তাও সমর্থন করে।
নকিয়া ২৭০০ ক্ল্যাসিক

নকিয়া ২৭০০ ক্ল্যাসিক নকিয়া কর্তৃক প্রস্তুতকৃত একটি কোয়াড-ব্যান্ড জিএসএম সেল ফোন। এতে রয়েছে ক্যামেরা, এফএম রেডিও, ব্লুটুথ সংযোগ, মাল্টিমিডিয়া প্লেব্যাক এবং বিভিন্ন ইন্টারনেট ভিত্তিক অ্যাপলিকেশন (ওয়েব ব্রাউজার, ই-মেইল ক্লায়েন্ট এবং ইন্সট্যান্ট মেসেজিং)।
নকিয়া ওএস : সিরিজ ৪০
হাইপেরিয়ন (কবিতা)

""হাইপেরিয়ন"" (ইংরেজি: "Hyperion") হল ঊনবিংশ শতাব্দীর ইংরেজ রোম্যান্টিক কবি জন কিটসের লেখা একটি পরিত্যক্ত মহাকাব্য। এই মহাকাব্যে গ্রিক পুরাণের টাইটান ও অলিম্পিয়ান দেবতাদের মধ্যে সংঘর্ষ ও অলিম্পিয়ানদের হাতে টাইটানদের পরাজয়ের বর্ণনা পাওয়া যায়। ১৮১৮ সালের শেষ ভাগ থেকে ১৮১৯ সালের বসন্তের মাঝে কিটস এই কবিতাটি লিখেছিলেন। কিন্তু তারপর এই কবিতার মধ্যে "অতিরিক্ত মিলটন-সুলভ স্তর" দেখে লেখা বন্ধ করে দেন। এই সময় তিনি তাঁর যক্ষারোগাক্রান্ত ছোটো ভাই টমের সুশ্রুষা করছিলেন। টম ১৮১৮ সালের ১ ডিসেম্বর মারা যান।
পরে কবিতায় কিটস আবার এই কবিতার বিষয়বস্তু গ্রহণ করেন। এই সময় তিনি সত্য অনুসন্ধান ও উপলব্ধির এক ব্যক্তিগত অভিযানের আদলে মহাকাব্যটি পুনরায় লেখার চেষ্টা করেছিলেন।
অলিম্পিয়ানদের উত্থানের আগে টাইটান নামে এক দেবমণ্ডলী (প্যানথেয়ন) রাজত্ব করতেন। এখন এই টাইটানদের পতন আসন্ন। টাইটানদের মধ্যে ছিলেন স্যাটার্ন (দেবতাদের রাজা), ওপস (তাঁর স্ত্রী), থিয়া (স্যাটার্নের বোন), এনকেল্যাডাস (যুদ্ধের দেবতা), ওশেনাস (সমুদ্রের দেবতা), হাইপেরিয়ন (সূর্যের দেবতা) ও ক্লিমেন (এক তরুণী দেবী)। কবিতার শুরুতে দেখা যায়, জুপিটারের হাতে পরাজিত হয়ে স্যাটার্ন ক্ষমতা হারানোর দুঃখে বিলাপ করছেন। থিয়া তাঁকে নিয়ে যাচ্ছেন সেইখানে যেখানে অন্যান্য টাইটানরা বসে আছেন। তাঁরাও সবাই দুঃখে কাতর। তাঁরা আলোচনা করছেন নতুন দেবতাদের (অলিম্পিয়ান) বিরুদ্ধে নতুন করে যুদ্ধ শুরু করা যায় কিনা তা নিয়ে। ওশেনাস বলছেন, তিনি নেপচুনের (নতুন সমুদ্র দেবতা) হাতে ক্ষমতা ছেড়ে দিতে চান, কারণ নেপচুন খুবই সুদর্শন (এখানে মনে রাখতে হবে, রোম্যান্টিক ধ্যানধারণায় সৌন্দর্যকে বিশেষ মর্যাদা দেওয়া হত)। ক্লিমেন অ্যাপোলোর গানের কথা উল্লেখ করে বলেন, সেই গান বেদনাময় সুন্দর (আরেক রোম্যান্টিক ধারণা)। শেষে এনকেল্যাডাস একটি বক্তৃতা দিয়ে টাইটানদের যুদ্ধ করতে উদ্বুদ্ধ করে তোলেন।
এদিকে হাইপেরিয়নের বর্ণনার সময় আমরা দেখতে পাই, তিনিই একমাত্র টাইটান যিনি তখনও ক্ষমতাবান রয়েছেন। ইউরেনাস (আকাশের দেবতা, স্যাটার্নের পিতা) তাঁকে সম্বোধন করে স্যাটার্ন ও অন্যান্য টাইটানদের কাছে যেতে উদ্বুদ্ধ করেন। হাইপেরিয়নের আবির্ভাবের পর কবিতায় টাইটানদের বর্ণনা শেষ হয়। অ্যাপোলোর (সংগীত, সভ্যতা ও সংস্কৃতির নতুন দেবতা) বর্ণনা শুরু হয়। অ্যাপোলো সৈকতে বসে কাঁদছিলেন। এখানে নেমোসিনের (স্মৃতিশক্তির দেবী) তাঁর দেখা হয় এবং অ্যাপোলো তাঁর কাছে নিজের কান্নার কারণ ব্যাখ্যা করেন: তিনি তাঁর দৈবশক্তির আভাস পাচ্ছেন, কিন্তু তা পূর্ণ করে তুলতে পারছেন না। নেমোসিনের চোখের দিকে তাকিয়ে তিনি জ্ঞান অর্জন করেন এবং পূর্ণ দেবতায় পরিণত হন। এইখানে একটি পংক্তির মাঝপথে "celestial" (স্বর্গীয়) শব্দটির উল্লেখের পর কবিতাটি অসমাপ্ত রয়ে গেছে।
"হাইপেরিয়ন" কবিতায় কিটসের অমিত্রাক্ষর ছন্দ নতুন মাত্রা পেয়েছে। থিয়া ও পরাজিত স্যাটার্নকে নিয়ে লেখা উদ্বোধনী পংক্তিগুলি এক্ষেত্রে বিশেষ উল্লেখযোগ্য:
ছন্দ ও শৈলীর দিক থেকে এই কবিতাটি অনেকটাই জন মিলটনের কবিতার সঙ্গে তুলনীয়। যদিও তাঁর চরিত্রগুলি একটু আলাদা। অ্যাপোলো অনেকটা"প্যারাডাইস লস্ট "-এর পুত্র বা "প্যারাডাইস রিগেইনড " কাব্যের যিশুর মতো হলেও, হাইপেরিয়নের সঙ্গে স্যাটানের তুলনা করা চলে না। তাছাড়া এখানে চরিত্রগুলির ভূমিকাও অন্যরকম। অ্যাপোলো সিংহাসনের দাবিদার। তাঁর জয় হচ্ছে। তিনি আরও “সত্য” হচ্ছেন, আর তাই আরও “সুন্দর” হচ্ছেন।
প্রথম স্কন্দে হাইপেরিয়নের উক্তি:
The following critics have written on "Hyperion" and on Keats' handling of the epic form:
ফক্স লাইফ

ফক্স ট্রাভেলার হল ফক্স এন্টারটেইনমেন্টের একটি ভ্রমণবিষয়ক বিনোদনমূলক স্যাটেলাইট চ্যানেল যা ২৪ ঘণ্টাব্যাপী ভ্রমণ সম্পর্কিত বিভিন্ন অনুষ্ঠান সম্প্রচার করে। এটির ভারতীয় শাখা বর্তমানে ইংরেজি, হিন্দি, তামিল ও বাংলা ভাষায় অডিও ফিড সহ দক্ষিণ এশীয় দেশসমূহে স্যাটেলাইটে তাদের অনুষ্ঠান সম্প্রচার করে।
নকিয়া সি২-০১

নকিয়া সি২-০১ নকিয়া কর্তৃক প্রস্তুতকৃত একটি কোয়াড ব্যান্ড জিএসএম এবং ট্রাই- ব্যান্ড ডাব্লুসিডিএমএ সমর্থিত সেল ফোন। এটি নকিয়ার সিরিজ ৪০ এর ৬ষ্ঠ সংস্করণের ডেভলপার প্ল্যাটফর্মের ফোন। এতে রয়েছে ৩.২ মেগাপিক্সেলের ফুল ফোকাস ক্যামেরা, এফএম রেডিও, ফ্ল্যাশ প্লেয়ার লাইট, ব্লুটুথ, জাভা এবং বিভিন্ন ইন্টারনেট ভিত্তিক ওয়েব অ্যাপলিকেশন। এতে সমর্থিত ডাব্লুসিডিএমএ ফ্রিকোয়েন্সি অঞ্চল ভেদে বিভিন্ন।
অজিঙ্কা রাহানে

অজিঙ্কা মধুকর রাহানে (; জন্ম: ৫ জুন, ১৯৮৮) একজন ভারতীয় ক্রিকেটার। একজন ডানহাতি ব্যাটসম্যান হিসেবে ইংল্যান্ড দলের বিরুদ্ধে ২০১১ সালের সেপ্টেম্বরে এক দিনের আন্তর্জাতিকে এবং টেস্ট ক্রিকেটে ২০১৩ সালের মার্চে আত্মপ্রকাশ করেন। ২০০৭-০৮ সেশনে প্রথম শ্রেণীর ক্রিকেট তার অভিষেক ঘটে । এছাড়াও তিনি টি-২০ আই ক্রিকেট প্রতিযোগিতায় ২০১১ সালের আগস্টে ম্যানচেষ্টারে এবং শীঘ্রই ওডিআই ক্রিকেটে যোগ দেন।
রাহানের "লিস্ট এ" ক্রিকেটে মুম্বাইয়ের হয়ে অভিষেক হয় দিল্লীর বিরুদ্ধে মার্চ ২০০৭ সালে। অভিষেক খেলায় ৬১ রান করেন সাথে ছিলেন অপর অভিজ্ঞ উদ্বোধনী ব্যাটসম্যান ওয়াসিম জাফর, যার ফলে সহজেই মুম্বাই ১৭১ রানের জয় পান।
রাহানের প্রথম শ্রেণীর ক্রিকেটে অভিষেক ঘটে মুম্বাইয়ের হয়ে করাচি আরবান এর বিরুদ্ধে মোহাম্মাদ নিসার ট্রফিতে ২০০৭ সালের সেপ্টেম্বরে। করাচি আরবানের বিরুদ্ধে সাহিল কুকরেজার সাথে উদ্বোধনী ব্যাটসম্যান হয়ে খেলতে নেমে তিনি ২০৭ বলে ১৪৩ রানের একটি শতক হাকান। যাতে উদ্বোধনী জুটিতে ২৪৭ করেন এবং কুকরেজা ১১০ রান করেন।
২০০৭/০৮ সেশনে রঞ্জি ট্রফিতে মুম্বাই ক্রিকেট দলের হয়ে প্রথম শ্রেণীর ক্রিকেটে অভিষেক ঘটে। তার চমৎকার রঞ্জি ট্রফি শেষে তার অসাধারণ দীলিপ ট্রফিতে যেখানে তিনি ১৭২ রান করেন ইংল্যান্ড লায়ন্স এর বিরুদ্ধে।
তিনি তার ঘরোয়া কিকেটে ৩টি শতক করেন প্রত্যেক রঞ্জি ট্রফিতে ২০০৯/১০ এবং ২০১০/১১ সেশনে। তিনি হলেন ১১ জনের খেলেয়াড়ের মধ্যে ১জন যিনি ১০০০ এর উর্দ্ধে রান করেছেন রঞ্জি ট্রফি সেশনে। ২৭ ডিসেম্বর ২০১০ সালে তার গড় সর্ব্বোচ্চ ৬৯.০১ প্রথম শ্রেণীর ক্রিকেটে যেটি বর্তমানে প্রথম শ্রেণীর ক্রিকেটে ৪ নম্বর খেলোয়াড় হিসেবে রেকর্ড সর্ব্বোচ্চ ব্যাটি গড় হিসেবে বিবেচিত। "ইমার্জিং প্লেয়ার টুর্নামেন্ট" অস্ট্রেলিয়ায় দুটি শতক তাকে ২০১১ সালের ইংল্যান্ড সফরে তাকে ভারতের ওডিআই দলে অন্তর্ভুক্ত করা হয়।
অভিষেকের পূর্বে ৬ বছরের ঘরোয়া ক্রিকেটে রাহানে ৫,৪৬০ প্রথম-শ্রেণীর রান করেছেন এবং গড় ৬২ । ২০১৩ সালে অস্ট্রেলিয়ার ভারত সফরের চতুর্থ টেস্টে পূর্ববর্তী ম্যাচের নায়ক শিখর ধাওয়ানের চোটের কারণে ছিটকে যাওয়ার দরুন ম্যাচে সুযোগ পান। রাহানেকে টুপি পরিয়ে স্বাগত জানিয়েছিলেন ভারতের তৎকালীন সবচেয়ে সফল অফস্পিনার হরভজন সিং।
২০২১ সালে তার পারফরমেন্সে অনেকটা ভাটা পরতে শুরু করে। ২০২০-২১ এর অস্ট্রেলিয়া সফরের পর থেকে ইংল্যান্ড সফর ও দক্ষিণ আফ্রিকা সফরে কার্যত বিফল হয়েছেন। ফলস্বরূপ সহ-অধিনায়কত্বের পদ খোয়াতে হয়।
তিনি তার টি-২০ আন্তর্জাতিকে অভিষেক ঘটান ৩১ আগস্ট ২০১১ ইংল্যান্ড এর বিরুদ্ধে যাতে ৬১ রান করেন। খুব শীঘ্রই পরবর্তীকালে ওডিআই খেলায় অভিষেক ঘটে একই দলের সাথে।
রাহানে রাজস্থান রয়ালসের হয়ে ২০১২ সেশনে অভিষেক ঘটে। তিনি তার প্রথম খেলায় কিংস ইলেভেস পাঞ্জাবের বিরুদ্ধে ম্যাচ জয়ী ৯৮ রান করেন। এবং পরবর্তীকালে রয়্যাল চ্যালেঞ্জার ব্যাঙ্গালুরুর বিরুদ্ধে অপরাজিত ১০৩ রান করেন। সাথে ছিল ৬টি বাউন্ডারি এক ওভারে বোলার শ্রীশান্ত অরবিন্দ এর বিরুদ্ধে তার প্রথম আইপিএল শতকে। এরপর দিল্লী ডেয়ারডেভিলস এর বিরুদ্ধে ৬৩ বলে ৮৪ রান করেন। যদিও উক্ত খেলায় মাত্র এক রানে তারা পরাজিত হন।
নকিয়া এন৮

নকিয়া এন৮ নকিয়া কর্তৃক প্রস্তুতকৃত স্পর্শকাতর পর্দা সমৃদ্ধ একটি স্মার্টফোন যা সিম্বিয়ান^৩ মোবাইল অপারেটিং সিস্টেমে পরিচালিত হয়। এটি সিম্বিয়ান^৩ অপারেটিং সিস্টেমে চালিত প্রথম ফোন। এটি প্রথম ২০১০ সালের ৩০ সেপ্টেম্বর নকিয়ার অনলাইন স্টোরে অবমুক্ত হয় এবং ১ অক্টোবর বিশ্বব্যাপী বাজারে ছাড়া হয়। নকিয়া এন৮ এ রয়েছে ১২ মেগাপিক্সেল ক্যামেরা এবং পেন্টাব্যান্ড ৩.৫জি রেডিও। এর সংযোগ বৈশিষ্ট্যসমূহের মধ্যে রয়েছে এইচডিএমআই আউটপুট, ইউএসবি অন-দ্য-গো এবং ওয়াই-ফাই ৮০২.১১ বি/জি/এন।
গুহ্যসমাজতন্ত্র

গুহ্যসমাজতন্ত্র বজ্রযান বৌদ্ধধর্মের অন্যতম প্রধান একটি তন্ত্র বিশেষ।
গুহ্যসমাজতন্ত্র সতেরোটি অধ্যায় নিয়ে গঠিত। উত্তরাতন্ত্র বা ব্যাখ্যাতন্ত্র নামক একটি পৃথক তন্ত্রকে অনেক সময় এই তন্ত্রের অষ্টাদশ অধ্যায় হিসেবে মনে করা হয়। অনেক পণ্ডিতের মতে প্রথম বারোটি অধ্যায় এই তন্ত্রের মূল অংশ এবং পরবর্তী অধ্যায়গুলি পরবর্তীকালে যোগ করা হয়েছে। গুহ্যসমাজতন্ত্র মহাযোগতন্ত্রের অন্তর্গত। তিব্বতে এই তন্ত্রকে র্নাল-'ব্যোর-ব্লা-মেদ-র্গ্যুদ নামে অভিহিত করা হয়। সর্বতথাগততত্ত্বসংগ্রহ নামক প্রাচীন পুঁথিতে এই তন্ত্রের উল্লেখ পাওয়া যায়। সংস্কৃত ভাষায় এবং তিব্বতী ও চীনা অনুবাদে এই তন্ত্রের পুঁথির অস্তিত্ব পাওয়া যায়।
বৌদ্ধ প্রবাদানুসারে, বজ্রধর গুহ্যসমাজতন্ত্র সম্বন্ধে ওড্ডিয়ানের রাজা ইন্দ্রভূতিকে সর্বপ্রথম শিক্ষাদান করেন। পরবর্তীকালে এই তন্ত্র বিভিন্ন বৌদ্ধ পণ্ডিতদের মধ্যে দিয়ে প্রচারিত হয়। এই তন্ত্র অষ্টম শতাব্দীর বৌদ্ধ পণ্ডিত বুদ্ধশ্রীজ্ঞানের মাধ্যমে জ্ঞানপদ ঐতিহ্য বা য়ে-শেস-ঝাব্স-লুগ্স () নামে প্রচারিত হয়। ঐতিহাসিকভাবে গুরুত্বপূর্ণ আর্য ঐতিহ্য বা গ্সাং-'দুস-'ফাগ্স-লুগ্স () নামে অপর একটি ঐতিহ্য নাগার্জুন, আর্যদেব এবং চন্দ্রকীর্তি প্রমুখ বৌদ্ধ পণ্ডিতদের টীকাভাষ্যের ওপর নির্ভরশীল ছিল। তিব্বতে মার-পা-ছোস-ক্যি-ব্লো-গ্রোস এই তন্ত্রের প্রচলন করেন।
জ্ঞানপদ ঐতিহ্যের কেন্দ্রীয় দেবতা পীতবর্ণের মঞ্জুবজ্র মঞ্জুশ্রীর অপর একধরনের রূপ। এই দেবতার তিনটি মুখ ও ছয়টি হাত। তার ডানদিকের মুখ শ্বেতবর্ণের এবং বামদিকের মুখমন্ডল লালবর্ণের। তার হাতে একটি তরোয়াল, একটি পুস্তক, একটি তীর এবং একটি ধনুক রয়েছে। আর্য ঐতিহ্য গুহ্যসমাজতন্ত্রের কেন্দ্রীয় দেবতার নাম নীলাভ কালো বর্ণের অক্ষোভ্যবজ্র। তিনি পাঁচ ধ্যানী বুদ্ধের অন্যতম অক্ষোভ্যের একটি রূপ। অক্ষোভ্যবজ্র তার হাতে পাঁচ ধ্যানী বুদ্ধের বাকি চার বুদ্ধের বিভিন্ন চিহ্ন ধারণ করে থাকেন। তিনি তার ডানদিকের হাতে বৈরোচনের চক্র ও অমিতাভের পদ্ম এবং রত্নসম্ভবের মণি ও অমোঘসিদ্ধির তরোয়াল ধারণ করে থাকেন। এছাড়াও তার অপর দুই হাতে তিনি বজ্র ও ঘণ্টা ধারণ করে থাকেন।
টেনিস গার্ল

টেনিস গার্ল একটি জনপ্রিয় পোস্টার। পোস্টারে পেছন থেকে একজন যুবতী মহিলাকে দেখানো হয়েছে যিনি টেনিস কোর্টের দিকে হেঁটে যাচ্ছেন এবং যুবতী তার ডান হাতে টেনিস র‌্যাকেট ও বাম হাত দিয়ে তিনি তার নিতম্বের টেনিস শর্টস টেনে ধরে রেখেছেন; এতে দেখা যায় তিনি কোন আন্ডারওয়্যার পরিধান করেননি।
১৯৭৬ সালের সেপ্টেম্বরে মার্টিন এলিয়ট আলোকচিত্রটি ধারণ করেন। আলোকচিত্রটিতে মডেল হয়েছেন ১৮ বছর বয়স্কা আলোকচিত্রীর সেসময়কার মেয়েবন্ধু ফিয়োনা বাটলার (বর্তমান ওয়াকার)। আলোকচিত্রটি ইংল্যান্ডের বার্মিংহাম বিশ্ববিদ্যালয়, এজবাস্টনে একটি ধার করা পোশাক, র‌্যাকেট ও বলের সাহায্যে ধারণ করা হয়েছিল।
পোস্টারটি সর্বপ্রথম পোস্টারের দোকান এথিনা দ্বারা প্রকাশ করা হয়েছিল একটি পঞ্জিকার অংশ হিসেবে ১৯৭৭ সিলভার জুবিলির জন্য। একই বছর ভার্জিনিয়া উড উইম্বলডন নারী এককের মর্যাদা অর্জন করেন।
পোস্টারটির স্বত্ব এথিনা পাওয়ার পর এটি খুব দ্রুতই বিশ্বব্যপী ছড়িয়ে পরে। ১৯৭৮ সালে এটি £২ মূল্যে বিক্রি করা হতো। পোস্টার হিসেবে তখন আলোকচিত্রটি প্রায় ২ মিলিয়ন কপি বিক্রি হয়েছিল। বাটলার বলেন, তিনি ছবিটির মডেল হয়ে মোটেও লজ্জিত নন এবং ছবিটির বিক্রিত অর্থ থেকে তিনি কোন অর্থও পাননি।
২৪শে মার্চ ২০১০ সালে এলিয়ট মৃত্যুবরণ করেন। বাটলার বর্তমানে ওরচেস্টারশায়ারের ড্রোইটউইচ স্পাতে বসবাস করেন।
আলোকচিত্রটি বছরের পর বছর ধরে অনেকেই অনুকরণ করেছেন তাদের মধ্যে উল্লেখযোগ্য এলেন কার ও ক্যালি মিনোগুই। আলোকচিত্রটি "ডেভিস কাপ ওয়ার্ল্ড ট্যুর" নামে একটি ভিডিও গেমের বিজ্ঞাপন হিসেবেও ব্যবহার করা হয়। কেইথ লিমনও ২০১২ সালে তার পঞ্জিকায় এর মত করে নিজের পোস্টার তৈরি করেছিলেন।
২০১২ সালের বেলজীয় নির্বাচনে ২২ বছরের একজন বেলজীয় মহিলা নির্বাচনে ১,০০০ ভোট অর্জন করতে পারলে তিনি তার উলঙ্গ ছবি প্রকাশ করবেন বলে কথা দেন। তিনি নির্বাচনের আগে আগে টেনিস গার্ল আলোকচিত্রটির অনুকরণে নিজের একটি ছবি প্রকাশ করেন।
গোয়িং কমান্ডো

গোয়িং কমান্ডো বা পুরুষদের "ফ্রি-বলিং" ও মহিলাদের "ফ্রি-বাফিং" হলো আন্ডারওয়্যার বা অন্তর্বাস পরিধান না করার একটি চর্চা। বিভিন্ন লোক বিভিন্ন কারণে আন্ডারওয়্যার পরিধান পছন্দ করেন না। এরমধ্যে স্বাচ্ছন্দবোধ, বাইরের পোশাক বিশেষভাবে উপস্থাপনের চেষ্টা, পেন্টি লাইন তৈরি রোধ অথবা এটি পরিধানে তারা কোন প্রকার কারণ খুঁজে পান না বা প্রয়োজনবোধ করেন না। কিছু লোক যৌনতায় উত্তেজিত হওয়ার জন্য ও কিছু লোক যৌন আবেদনময়ী হতে আন্ডারওয়্যার পরিধান করা থেকে বিরত থাকেন। আন্ডারওয়্যার পরিধান না করা বৈশ্বয়িকভাবে নির্লজ্জ আচরণ হিসেবে বিবেচনা করা হয় যদিও এর ফলে ক্রচ এলাকা জনসম্মুখে প্রকাশ পায়; কিন্তু এটি যৌনতায় এবং কিছু পর্নোগ্রাফি চলচ্চিত্রের অংশ হিসেবে ব্যবহার হতে পারে।
কিছু কিছু বিশেষ ধরনের পোশাক যেমন, সাইক্লিং শর্টস্‌ ও কিল্ট্‌স শরীরের সাথে লেগে থাকে বা ঐতিহ্যগতভাবেই আন্ডারওয়্যার ব্যতীত পরিধান করা যায়। এছাড়াও সাঁতারুদের পোশাক, খেলাধুলার পোশাক ও রাতের পোশাকও আন্ডারওয়্যার ছাড়াই পরিধান করা যায় যা ঐতিহ্যগতভাবেই তৈরি।
চিলিতে ১৯০০ সালের পর থেকেই আন্ডারওয়্যার পরিধান না করাকে "অ্যান্ডার অ্য লো গ্রিংগো" (গ্রিংগো সাজে সাজা) নামে অবহিত করা হয়ে আসছে।
"গো কমান্ডো" শব্দসমষ্টির উৎস অনিশ্চিত; কেউ কেউ বলে থাকেন এটা সম্ভবত খোলাখুলিভাবে বাইরে বের হওয়া বা একশনের জন্য প্রস্তুত এমন অর্থে ব্যবহার করা হয়ে থাকতে পারে। স্লেট সাময়িকীর ড্যানিয়েল এগবার মন্তব্য করেন, এটি আনুমানিক ১৯৭৪ সাল থেকে আধুনিক যুক্তরাষ্ট্রের বিশ্ববিদ্যালয় বা কলেজের ক্যাম্পাসগুলোতে বেশি ব্যবহার হয়ে আসছে। তিনি আরো বলেন, সম্ভবত তখনকার ভিয়েতনাম যুদ্ধের সৈনিকদের সাথে এটি সম্পর্কিত যারা বাতাস চলাচল বৃদ্ধি ও ত্বক আর্দ্র রাখার জন্য আন্ডারওয়্যার পরিধান না করে বাইরে বের হতো।
১৯৮৫ সালের ২২শে জানুয়ারি সংবাদ মাধ্যমের মাধ্যমে এই টার্মটি ব্যপকহারে ছড়িয়ে পরে যখন শিকাগো ট্রিবিউনে জিম স্পেনসার তার লেখায় গোয়িং কমান্ডো শব্দসমষ্টি ব্যবহার করেন।
আর্যদেব

আর্যদেব (সংস্কৃত: आर्यदेव) (তৃতীয় শতাব্দী) (; , চীনা: 提婆 菩薩 "Tipo pusa" অর্থ "দেব বোধিসত্ত্ব") ছিলেন বৌদ্ধ পণ্ডিত নাগার্জুনের শিষ্য এবং বহু গুরুত্বপূর্ণ মহাযান মধ্যমক বৌদ্ধ গ্রন্থের রচয়িতা। জেন বৌদ্ধধর্মে তিনি কানদেব এবং শ্রীলঙ্কায় তিনি বোধিসত্ত্বদেব নামে পরিচিত।
আর্যদেব শ্রীলঙ্কার এক রাজপুত্র ছিলেন। অবশ্য তিনি দক্ষিণ ভারতের কোন ব্রাহ্মণ পরিবারে জন্মগ্রহণ করেছিলেন বলেও অনেকে মনে করেন। তিনি অশ্বঘোষ এবং নাগার্জুনের মতো একজন আয়ুর্বেদ চিকিৎসক ছিলেন বলেও মত রয়েছে।
আর্যদেবের অধিকাংশ রচনা মূল সংস্কৃত থেকে বিলুপ্ত হলেও তিব্বতী এবং চীনা ভাষায় এগুলির অনুবাদের অস্তিত্ব এখনো রয়ে গেছে। তিনি ষোলটি অধ্যায় সংবলিত চতুশতকশাস্ত্রনামকারিকা নামক একটি গ্রন্থ রচনা করেন। এই গ্রন্থের প্রতিটি অধ্যায়ে পঁচিশটি করে অনুচ্ছেদ বর্তমান। এছাড়াও তিনি চর্যামেলাপাকপ্রদীপ নামক গুরুত্বপূর্ণ বজ্রযান বৌদ্ধ গ্রন্থ রচনা করেন বলে মনে করা হয়। আর্যদেব এবং নাগার্জুনের মধ্যে কে অক্ষরশতক নামক গ্রন্থটির রচয়িতা তা নিয়ে দ্বিমত রয়েছে। ঠিক একই ভাবে, আর্যদেব এবং দিগণাগের মধ্যে কে হস্তবালপ্রকরণ নামক গ্রন্থটির রচয়িতা, সেই নিয়েও দ্বিমত রয়েছে।
শহীদ মনসুর আলী মেডিকেল কলেজ, ঢাকা

শহীদ মনসুর আলী মেডিকেল কলেজ ঢাকায় অবস্থিত একটি বেসরকারি মেডিকেল কলেজ। এটি ঢাকার অন্যতম পুরনো একটি মেডিকেল কলেজ । এটি ঢাকা বিশ্ববিদ্যালয়ের চিকিৎসা অনুষদের নিয়ন্ত্রণাধীন।
১৯৯৪-১৯৯৫ সালে প্রতিষ্ঠানটি উম্মাহ মেডিকেল কলেজ ও হাসপাতাল নামে ঢাকার মিরপুরে যাত্রা শুরু করে। উম্মাহ ফাউন্ডেশন পরিবর্তিত হয়ে প্রতিষ্ঠানটি বর্তমান নামে উত্তরায় স্থানান্তিত হয়। ২০০৭ সালের অক্টোবর মাসে এর নাম পরিবর্তন করে মওলানা ভাসানী মেডিকেল কলেজ ও হাসপাতাল করা হয় এবং মওলানা ভাসানী ট্রাস্ট মেডিকেল কলেজটি পরিচালনার দায়িত্ব গ্রহণ করে। ট্রাস্টের ও পরিচালনা পর্ষদের চেয়ারম্যান মনোনিত হন জনাব মোসাদ্দেক হোসেন। ২০০৯ সালের ফেব্রুয়ারি মাসে ডাঃ জামাল উদ্দিন চৌধুরী পরিচালনা পর্ষদের চেয়ারম্যান মনোনিত হন এবং পরবর্তিতে লায়লা আরজুমান্দ ট্রাস্টের চেয়ারম্যান হিসেবে মনোনিত হন। ২০১০ সালের ৩রা এপ্রিল, কলেজের নাম শহীদ মনসুর আলী মেডিকেল কলেজ পুনঃপ্রর্বতন করা হয় এবং পরবর্তিতে
প্রতিষ্ঠানটিকে মওলানা ভাসানী ট্রাস্ট থেকে মনসুর আলী ট্রাস্টের অধীনে নিয়ে আসা হয়। বর্তমানে লায়লা আরজুমান্দ ট্রাস্ট ও পরিচালনা পর্ষদ উভয়টির চেয়ারম্যান হিসেবে দায়িত্ব পালন করছেন।
কলেজ ও হাসপাতালের স্থায়ী ভবনটি রাজধানী ঢাকার উত্তরা ১১ নং সেক্টরের ১০/বি নং রোডে অবস্থিত। এর উত্তর দিকে তুরাগ নদী ও বিশ্ব ইজতেমা ময়দান অবস্থিত। ঠিকানাঃ প্লট-২৬ ও ২৬/এ, রোড নং-১০/বি, সেক্টর-১১, উত্তরা মডেল টাউন, উত্তরা, ঢাকা-১২৩০।
৫ একর জমির উপর নির্মিত হয় শহীদ মনসুর আলী মেডিকেল কলেজ ও হাসপাতাল। হাসপাতাল ভবনটি একাডেমিক ভবন থেকে আলাদা। এছাড়াও দক্ষ সেবিকা তৈরির জন্য কলেজটির আওতাধীন রয়েছে শহীদ মনসুর আলী নার্সিং ইনস্টিটিউট। প্রতিদিন বহির্বিভাগে চিকিৎসা সেবা নিয়ে যাচ্ছে বহু মানুষ। অন্তঃবিভাগে ভর্তিকৃত রোগীর সংখ্যাও অত্যধিক। বর্তমানে হাসপাতালটি ৭৫০ শয্যাবিশিষ্ট।
মেডিকেল কলেজ ও হাসপাতালে রয়েছে ডায়াগনস্টিক ও প্যাথলজি সেবা। এছাড়াও কলেজটিতে নির্মিত হয়েছে জাতির পিতা বঙ্গবন্ধু শেখ মুজিবুর রহমানের আত্মজীবনী ও আদর্শ সম্পর্কে জানার জন্য "বঙ্গবন্ধু কর্ণার" ও একটি সুবিশাল শহীদ মিনার।
শিক্ষার্থীদের জন্য রয়েছে ১টি ছাত্রনিবাস ও ২টি ছাত্রীনিবাস। এছাড়াও ক্যাম্পাসের ভিতরে রয়েছে "শহীদ মনসুর আলী মেডিকেল কলেজ কেন্দ্রীয় মসজিদ"।
বর্তমানে শমআমেক এ প্রতিবছর MBBS কোর্সে ১৪০ জন শিক্ষার্থী ভর্তি হয়। মেডিকেল কলেজটিতে আছে প্রায় ৬০০+ শিক্ষার্থী। মেডিসিন, সার্জারি, গাইনী, প্যাথলজি ফার্মাকোলজি, মাইক্রোবায়োলজি, এনাটমি, বায়োকেমিস্ট্রি, ফিজিওলজি, কমিউনিটি মেডিসিন মেডিসিন, ফরেনসিক মেডিসিন ও অন্য সব বিষয় মিলিয়ে ৩২+ টি বিভাগ নিয়ে গঠিত এই কলেজটি। বর্তমানে সর্বশেষ ব্যাচ এস.এম.-২৯।
২০২০ সালের ফেব্রুয়ারি মাসে উদযাপিত হয় অত্র মেডিকেলের ২৫ বছর পূর্তি অনুষ্ঠান। উদ্বোধনী অনুষ্ঠানে উপস্থিত ছিলেন স্বাস্থ্য ও পরিবার কল্যাণ মন্ত্রণালয়ের সাবেক মন্ত্রী প্রয়াত মোহাম্মদ নাসিম এবং তার স্ত্রী শহীদ মনসুর আলী ট্রাস্টের চেয়ারম্যান লায়লা আরজুমান্দ।
শহীদ মনসুর আলী মেডিকেল কলেজ অনুমোদিত হয়েছে:
• স্বাস্থ্য ও পরিবার কল্যাণ মন্ত্রণালয়, বাংলাদেশ সরকার কর্তৃক অনুমোদিত।
• গণপ্রজাতন্ত্রী বাংলাদেশ সরকার কর্তৃক অনুমোদিত
• ঢাকা বিশ্ববিদ্যালয় অধিভুক্ত
• বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) কর্তৃক স্বীকৃত।
• আন্তর্জাতিক মেডিকেল এডুকেশন ডিরেক্টরী -এর তালিকাভুক্ত
•আমেরিকা যুক্তরাষ্ট্রের তালিকাভুক্ত, যা এই কলেজের স্নাতকদের বিদেশে আন্তর্জাতিক প্রতিযোগিতামূলক প্রবেশিকা পরীক্ষায় অংশ নিতে সক্ষম করবে।
চন্দ্রকীর্তি

চন্দ্রকীর্তি (সংস্কৃত: चन्द्रकीर्ति; চীনা: 月称; জাপানী: 月称; ) একজন বিখ্যাত ভারতীয় বৌদ্ধ পণ্ডিত ছিলেন।
চন্দ্রকীর্তি দক্ষিণ ভারতের সামন্ত নামক স্থানে এক ব্রাহ্মণ পরিবারে জন্মগ্রহণ করেন। তিনি নালন্দা বিশ্ববিদ্যালয়ে অধ্যয়ন করেন।
চন্দ্রকীর্তি বৌদ্ধ ধর্মের মধ্যমক দর্শনের বিশ্লেষণকারী প্রসঙ্গিকা গোষ্ঠীর এক বিখ্যাত দার্শনিক ছিলেন। তার রচনায় তিনি ভব্যবিবেকের বিরোধিতা করে বুদ্ধপালিতকে সমর্থন করেছেন। তিনি বিজ্ঞানবাদ নামক প্রাচীন বৌদ্ধদর্শনের বিরোধী ছিলেন।
চন্দ্রকীর্তি নাগার্জুন রচিত মূলমধ্যমককারিকা গ্রন্থের ওপর প্রসন্নপাদ এবং মধ্যমকাবতার নামক টীকাভাষ্য রচনা করেন। মধ্যমকাবতার গ্রন্থটি তিব্বতী বৌদ্ধধর্মে মধ্যমক দর্শন অধ্যয়নের প্রধান গ্রন্থ রূপে বিবেচিত।
বলো না তুমি আমার

বলো না তুমি আমার একটি প্রণয়ধর্মী হাস্যরস্যাত্মক চলচ্চিত্র। সুজিত মন্ডল পরিচালিত এই চলচ্চিত্রে অভিনয় করেছেন দেব, কোয়েল মল্লিক, সব্যসাচী চক্রবর্তী, টোটা রায় চৌধুরী সহ আরো অনেকে। এই চলচ্চিত্রের সংগীত পরিচালনা করেন জিৎ গাঙ্গুলী ১৫ই জুন, ২০১০ সালে মুক্তিপ্রাপ্ত এই ছবি তেলুগু চলচ্চিত্র "হ্যাপি" থেকে অনুপ্রাণিত।
"অভিষেক" "মধুরিমা" নামের উত্তরবঙ্গে এক মেডিকেল ছাত্রীর সাথে পরিচিত হয়। কলকাতায় এসে তারা বিভিন্ন কারণে একে অপরকে বিরক্ত করতে থাকে। "অভিষেক" পিৎজার দোকানে কাজ করে। এক পর্যায়ে ভুল বোঝাবুঝির ফলে "মধুরিমার বাবা" তার মেয়ের বিয়ে পুলিশ অফিসার "সৌম্যদীপ সেন"-এর সাথে ঠিক করেন। তিনি নিজেও পুলিশে চাকরি করেন। কিন্তু "মধুরিমা"র পড়াশোনা বিয়ের পর ঠিকঠাক ভাবে চলবে না তাই সে "অভিষেক"-এর সাথে যোগাযোগ করে বিয়ে ভাঙায় এই বলে যে "অভিষেক" ও "মধুরিমা" একে অপরকে ভালবাসে। "সৌম্য" এক পর্যায়ে তাদের বিয়ে দিয়ে দেয়। পুলিশ হওয়ায় ভয়ে তারা প্রতিবাদ করতে পারে না। বিয়ের পর "মধুরিমার বাবা" মেয়েকে বাসা থেকে বের করে দেন। "সৌম্য" তার নিজের ফ্ল্যাট "অভিষেক" আর "মধুরিমা"কে দিয়ে দেয়। তারা হাসিমুখে রাজি হয় কিন্তু ভিতরে ভিতরে অত্যন্ত রেগে যায়। তারা বাসার মাঝে একটি সাদা দাগ কেটে নেয় এবং ঠিক হয় কেউ অপরের এলাকায় যাবে না!
এক পর্যায়ে "মধুরিমা"র পড়ার খরচ চালানোর জন্য দুই লক্ষ টাকার প্রয়োজন হয়। "অভিষেক" স্টান্টম্যান-এর কাজ করে টাকা জোগাড় করে। ফলাফল বেরোলে দেখা যায় "মধুরিমা" পুরো ভারতের মধ্যে প্রথম হয়েছে। সে "অভিষেক"কে কথাটা জানাতে হাসপাতালে যায় কারণ "অভিষেক" এরমধ্যে বিপজ্জনক স্টান্ট করার সময় আহত হয়েছে। পথে তাকে "রুদ্র" নামের আরেক পুলিশ অপহরণ করে কারণ সে "মধুরিমার বাবা"র উপর প্রতিশোধ নিতে চায়। "অভিষেক" এটা জানতে পেরে "মধুরিমা"কে বাঁচাতে যায় এবং "রুদ্র"কে প্রায় মেরে ফেলে। তখন সেখানে "সৌম্য" হাজির হয়ে ওকে আটকায় এবং "রুদ্র"কে রক্ষা করে। পরে সে অনুরোধ করলে "অভিষেক" ও "মধুরিমা"কে তার বাবা মেনে নেয়।
এই চলচ্চিত্রে বিখ্যাত সংগীত পরিচালক জিৎ গাঙ্গুলী পরিচালিত ও প্রিয় চট্টোপাধ্যায়, চন্দ্রানী গঙ্গোপাধ্যায় ও গৌতম সুস্মিত লিখিত ৫টি গান রয়েছে।
শেখ মুজিব সড়ক

শেখ মুজিব সড়ক বাংলাদেশের চট্টগ্রাম শহরের প্রধান বাণিজ্যিক সড়কগুলোর মধ্যে একটি। নগরীর অন্যতম ব্যস্ত একটি সড়ক এটি। এই সড়কটি টাইগারপাস মোড় থেকে বারিক বিল্ডিং মোড় পর্যন্ত প্রসারিত। এই সড়কের গুরুত্বপূর্ণ অংশ হল আগ্রাবাদ বাণিজ্যিক এলাকা এবং এটি চট্টগ্রাম সমুদ্র বন্দরের সাথে সরাসরি যুক্ত। চট্টগ্রাম শহরের অধিকাংশ সরকারি-বেসরকারি ব্যবসা প্রতিষ্ঠান এবং ব্যাংকসমূহের কার্যালয় এখানে অবস্থিত। বাংলাদেশের অন্যতম প্রধান রাজনৈতিক নেতা শেখ মুজিবুর রহমানের নামে এ সড়কের নামকরণ করা হয়েছে।
দেওয়ানহাট ওভারব্রিজ এবং চট্টগ্রাম এলিভেটেড এক্সপ্রেসওয়ে এ সড়কের উপর দিয়ে চলা গেছে। বাদামতলী মোড় এ সড়কের প্রধান সংযোগস্থল।
মধ্যমকাবতার

মধ্যমকাবতার বা দ্বু-মা-লা-'জুগ-পা () চন্দ্রকীর্তি নামক বিখ্যাত ভারতীয় বৌদ্ধ পণ্ডিত দ্বারা রচিত একটি গুরুত্বপূর্ণ মধ্যমক দর্শন সম্বন্ধীয় গ্রন্থ।
মধ্যমকাবতার গ্রন্থটি দশভূমিকাসূত্রশাস্ত্র নামক অবতংসকসূত্রের একটি অধ্যায় এবং নাগার্জুনের মূলমধ্যমককারিকা নামক গ্রন্থের ওপর টীকাভাষ্য বিশেষ। এই গ্রন্থে শূন্যতা সম্বন্ধে মধ্যমক তত্ত্বের সঙ্গে বোধিসত্ত্বের সাধনাকে সংযোগ করা হয়েছে। এই গ্রন্থে এগারোটি অধ্যায়ের মধ্যে প্রথম দশটিতে একজন বোধিসত্ত্ব যে দশটি ভূমির মধ্য দিয়ে বুদ্ধত্ব লাভ করেন, তাঁর বর্ণনা করা হয়েছে। একাদশ অধ্যায়ে বুদ্ধত্ব সম্বন্ধে আলোচনা করা হয়েছে।
মুরাবাহা

মুরাবাহা (আরবি: مرابحة মুরাবাহাহ্‌) ইসলামী শরিয়াহ্‌ সম্মত এক প্রকারের বিক্রয় পদ্ধতি, যেখানে বিক্রেতা স্পষ্টভাবে পণ্যের ক্রয়মূল্য, পণ্যের বিক্রয়মূল্য এবং উক্ত বিক্রয় থেকে তার লব্ধ লাভের পরিমাণ ক্রেতাকে বিক্রয়ের সময় জানিয়ে দেয়। এজন্য এটি ইসলামী অর্থনীতির "বাইউল আমানাহ্‌"-এর (বিশ্বস্ততার ভিত্তিতে ক্রয়-বিক্রয়) একটি প্রকার। কারণ, এখানে ক্রয়মূল্য, এবং বিক্রয় মূল্য থেকে লব্ধ লাভের পরিমাণ ক্রেতার কাছে বিশ্বস্ততার সাথে বিক্রেতার উল্লেখ করতে হয়। বর্তমানে মুরাবাহা সুদবিহীন ইসলামি ব্যাংকিং পদ্ধতির একটি গুরুত্বপূর্ণ এবং বহুল প্রচলিত মাধ্যম। এটি বর্তমানে সুদবিহীন ক্ষুদ্র ঋণ, পণ্য আমদানি-রফতানি এবং স্থাবর সম্পত্তি ক্রয়ের জন্য প্রদত্ত ঋণের ক্ষেত্রে বিনিয়োগের একটি মাধ্যম।
মুরাবাহা আরবী শব্দ। এটি আরবী "রিব্‌হ্‌" (আরবী: ربح) শব্দ থেকে নির্গত। রিব্‌হ্‌-এর শাব্দিক অর্থ লাভ। আর মুরাবাহার শাব্দিক অর্থ হলো লাভ দেয়া, ফায়দা দেয়া। ইসলামের পরিভাষায় কোনো পণ্য ক্রয় করার পর এর সাথে নির্দিষ্ট পরিমাণ মুনাফা যোগ করে পুনরায় বিক্রয় করাকে বাইয়ে মুরাবাহা বলে।
মুরাবাহার সংজ্ঞা দিতে গিয়ে বাহরাইনভিত্তিক আন্তর্জাতিক সংস্থা এ্যাকাউন্টিং এ্যান্ড অডিটিং অরগানাইজেশন ফর ইসলামিক ফাইনান্সিয়াল ইন্সটিটিউশন্স-এর শরীয়াহ্‌ স্ট্যান্ডার্ডে বলা হয়েছে,মুরাবাহা হলো নির্ধারিত ও সম্মত লাভের ভিত্তিতে পণ্য বিক্রি। এই লাভ বিক্রয় মূল্যের হারাহারি হতে পারে কিংবা তা 'থোক' (Lump sum) হতে পারে। কেনার ওয়াদা ছাড়া এ লেনদেন সম্পন্ন হলে তা হবে একটি সাধারণ মুরাবাহা চুক্তি। কোন আগ্রহী ব্যক্তি কোন প্রতিষ্ঠানের মাধ্যমে পণ্য কেনার জন্য আগাম পেশ করা ওয়াদাপত্রের ভিত্তিতে এ লেনদেন হলে তা "ব্যাংকিং মুরাবাহা" হিসেবে গণ্য হবে। এরূপ লেনদেনের প্রকৃত ক্রয়মূল্যের সাথে সাধারণ খরচাদি আলাদাভাবে উল্লেখ থাকায় এ চুক্তি স্বচ্ছতানির্ভর আস্থাভিত্তিক চুক্তিসমূহের পর্যায়ভুক্ত।
মুরাবাহার যে পদ্ধতিটি সুদবিহীন ব্যাংকিংয়ে ব্যবহৃত হয় তার সংজ্ঞা "সেন্ট্রাল শরীয়াহ্‌ বোর্ড ফর ইসলামিক ব্যাংকস অব বাংলাদেশ" কর্তৃক প্রণীত এবং বাংলাদেশ ব্যাংকে প্রেরিত "ইসলামী ব্যাংক কোম্পানি আইন"-এ বলা হয়েছে,"বাই' মুরাবাহা" বলিতে এমন এ ব্যবসায়িক চুক্তি বুঝাইবে যাহার অধীনে ব্যাংক বিনিয়োগ গ্রাহকের অনুরোধে নির্ধারিত মালামাল ক্রয় করিয়া ক্রয়মূল্যের সহিত উভয়ের সম্মতির ভিত্তিতে নির্ধারিত লাভ যুক্ত করিয়া তাঁহার নিকট বিক্রয় করিবে। বিনিয়োগ গ্রাহক চুক্তির শর্তানুসারে নির্ধারিত সময়ের মধ্যে বিক্রয়মূল্য পরিশোধ করিয়া মালামাল গ্রহণ করিতে বাধ্য থাকিবে। এই চুক্তিতে পণ্যের প্রকৃত ক্রয়মূল্য উল্লেখ করিতে হইবে।
বালিয়াটি প্রাসাদ

বালিয়াটি প্রাসাদ বাংলাদেশের ঢাকা বিভাগের অন্তর্গত মানিকগঞ্জ জেলার সদর থেকে আনুমানিক আট কিলোমিটার পশ্চিমে এবং ঢাকা জেলা সদর থেকে পয়ত্রিশ কিলোমিটার দূরে সাটুরিয়া উপজেলার বালিয়াটি গ্রামে অবস্থিত। এটি বাংলাদেশের ১৯ শতকে নির্মিত অন্যতম প্রাসাদ। একে বালিয়াটি জমিদার বাড়ি বা বালিয়াটি প্রাসাদ বলেও ডাকা হয়।
মোট সাতটি স্থাপনা নিয়ে এই জমিদার বাড়িটি অবস্থিত। এই বালিয়াটি জমিদার বাড়ি বা প্রাসাদটির সবগুলো ভবন একসাথে স্থাপিত হয় নি। এই প্রাসাদের অন্তর্গত বিভিন্ন ভবন জমিদার পরিবারের বিভিন্ন উত্তরাধিকার কর্তৃক বিভিন্ন সময়ে স্থাপিত হয়েছিল। বর্তমানে কেন্দ্রীয় ব্লকটি যাদুঘর। এই প্রাসাদটি বাংলাদেশ প্রত্নতাত্ত্বিক বিভাগ কর্তৃক সংরক্ষিত ও পরিচালিত।
“গোবিন্দ রাম সাহা” বালিয়াটি জমিদার পরিবারের গোড়াপত্তন করেন। ১৮ শতকের মাঝামাঝি সময়ে তিনি লবণের বণিক ছিলেন। জমিদার পরিবারের বিভিন্ন উত্তরাধিকারের মধ্যে “কিশোরীলাল রায় চৌধুরী, রায়বাহাদুর হরেন্দ্র কুমার রায় চৌধুরী তৎকালীন শিক্ষাখাতে উন্নয়নের জন্য বিখ্যাত ছিলেন। ঢাকার জগন্নাথ কলেজ (বর্তমানে জগন্নাথ বিশ্ববিদ্যালয়) প্রতিষ্ঠাতা ছিলেন কিশোরিলাল রায় চৌধুরীর পিতা এবং যার নামানুসারে উক্ত প্রতিষ্ঠানের নামকরণ করা হয়।
বালিয়াটি জমিদার বাড়ি নামে পরিচিত, এই প্রাসাদ চত্বরটি প্রায় ১৬,৫৫৪ বর্গমিটার জমির উপর ছড়িয়ে থাকা ৭টি দক্ষিণমুখী দালানের সমাবেশ। এই দালানগুলো খ্রিষ্টীয় মধ্য ঊনবিংশ শতক থেকে বিংশ শতকের প্রথমভাগের বিভিন্ন সময়ে জমিদার পরিবারের কয়েকজন সদস্যের দ্বারা নির্মিত হয়েছিল। সামনের চারটি প্রসাদ ব্যবহৃত হত ব্যবসায়িক কাজে। এই প্রসাদের পেছনের প্রাসাদকে বলা হয় অন্দর মহল যেখানে বসবাস করত তারা।
বালিয়াটি প্রাসাদ বাংলাদেশে ১৯শ শতকে নির্মিত রেনেসাধর্মী স্থাপত্যকৌশলের অন্যতম নিদর্শন। এই বিশাল প্রাসাদটি ২০ একরের চেয়ে বেশি স্থান জুড়ে অবস্থিত। আসলে এই প্রাসাদটি একই রকম দেখতে কিন্তু পাচটি স্বতন্ত্র ব্লকের সমন্বয়ে গঠিত যার সর্ব পূর্বদিকের একটি ব্লক ব্যতীত বাকি চারটি ব্লক এখনো বিদ্যমান। বর্তমানে চারটি ব্লক আছে যার মধ্যে মাঝের দুইটি ব্লক, যার একটি দ্বীতল বিশিষ্ট এবং আরেকটি টানা বারান্দা বিশিষ্ট যা তিনতল বিশিষ্ট।
এই প্রাসাদের চারটি ব্লকের পিছন অংশে চারটি আলাদা আভ্যন্তরিণ ভবন বা অন্দর্মহল আছে। উত্তরদিকে কিছুদূরে অবস্থিত পরিত্যক্ত ভবনটি হল বহির্মহল যা কাঠের কারুকার্য সম্পন্ন। এই ভবনে প্রাসাদের চাকর বাকর, গাড়ি রাখার গ্যারেজ, ঘোড়াশাল ছিল বলে ধারণা করা হয়। এই বিশাল প্রাসাদটির চারপাশ সুউচ্চ দেয়াল দ্বারা পরিবেষ্টিত। এই প্রাসাদের তিনটি প্রবেশপথ আছে। যার প্রত্যেকটিতে অর্ধবৃত্তাকার খিলান আকৃতির সিংহ খোদাই করা তৌরণ বিদ্যমান।
মানিকগঞ্জ জেলার সাটুরিয়া উপজেলায় অবস্থিত বালিয়াটি জমিদার বাড়ি উনিশ শতকে বাংলাদেশে নির্মিত প্রাসাদসমূহের মধ্যে অন্যতম। এ জমিদার পরিবারের প্রতিষ্ঠাতা ছিলেন জনৈক গোবিন্দ রাম সাহা। যিনি একজন মহাজন ও ব্যবসায়ী ছিলেন। জমিদার বাড়িটিতে অনেকগুলো স্থাপনা রয়েছে যেগুলো পাচঁটি পৃথক ভাগে বিভক্ত। সর্বমোট আটটি সুবিশাল দ্বিতল ও ত্রিতল স্থাপনা রয়েছে। স্থাপনাগুলো ঘিরে রয়েছে প্রাচীর। প্রাসাদটির দক্ষিণ দিকে প্রবেশদ্বার হিসেবে চারটি সিংহদুয়ার রয়েছে এবং উত্তরে বিশাল আকৃতির পুকুর রয়েছে। দক্ষিণ দিকে অর্থাৎ সম্মুখভাগের ইমারতগুলোতে কোরিনথিয় স্তম্ভের সারি রয়েছে। এছাড়াও স্থাপনাগুলোতে দৃষ্টিনন্দন কারুকার্য লক্ষ করা যায়। জমিদার বাড়ির ভেতরে রং মহল নামে খ্যাত ভবনে বর্তমানে জাদুঘর স্থাপন করা হয়েছে।
পিস টিভি বাংলা

২০১১ সালের ২২ এপ্রিল থেকে পিস টিভি বাংলা চ্যানেল বিশ্বব্যাপী প্রচার করা হচ্ছে, প্রধানত ইসলামী দেশগুলোর জন্য বিশেষ করে বাংলাভাষী দেশসমূহ যেমন বাংলাদেশ, ভারত সহ বিশ্বের সকল বাঙালীদের জন্য। চ্যানেলটি বিশ্বব্যাপী অন্তর্ভুক্ত করা হয়েছে এশিয়া, মধ্যপ্রাচ্যে, আফ্রিকা এবং অস্ট্রেলিয়া। খুব শ্রীঘ্রই এটি বিশ্বের অন্যান্য দেশেও প্রচারিত হবে। ২১শে জানুয়ারি ২০০৬ সাল থেকে এটির সহোদর চ্যানেল পিস টিভি বিশ্বের ২০০টির বেশি দেশে প্রচারিত হয়ে আসছে। যেমন: এশিয়া, ইউরোপ, আফ্রিকা, অস্ট্রেলিয়া এবং উত্তর আমেরিকাসহ বিশ্বব্যাপী। ২০০৯ সালে (পিস টিভি উর্দু) চালু করা হয়েছিল, যেটি বিশেষ করে বিশ্বজুড়ে উর্দু ভাষাভাষী দর্শকদের জন্য নিবেদিত। পিস টিভি নেটওয়ার্ক সরাসরি অনুষ্ঠান প্রচার করে থাকে। প্রাপ্তবয়স্ক ও তরুণদের পাশাপাশি শিশুদের জন্য শিক্ষামূলক অনুষ্ঠানমালার জন্য পিস টিভি নেটওয়ার্কের সভাপতি জাকির নায়েক প্রায়ই এটিকে একটি "শিক্ষামূলক চ্যানেল" বলে থাকেন।
২০১৬ সালের ১০ই জুলাই চ্যানেলটি বাংলাদেশ সরকার কর্তৃক বাংলাদেশে সম্প্রচার নিষিদ্ধ ঘোষণা করা হয়।
২২ এপ্রিল ২০১১ সালে উপগ্রহ বিএডিআর-৩ নেভিগেশন আরবসাট প্রাথমিকভাবে পিস টিভি বাংলা প্রথমত চালু করা হয়েছিল; সেপ্টেম্বর ২০১২ সালে পিস টিভি পাওয়া সহজলভ্যভাবে পাওয়া যায় স্যাটেলাইট গালাক্সি ১৯, ২৪/৭, ইংরেজি, উর্দু এবং বাংলা ভাষায়। সেপ্টেম্বর ২০০৭ এর হিসাবে, পিস টিভি মার্কিন যুক্তরাষ্ট্র এবং কানাডা এবং ইউকে-তে পাওয়া যায় "বিএসকেওয়াইবি" তে। এটি আরও ওভার দ্য এয়ার পাওয়া যায় (ওটিএ) নিউ ইয়র্ক, লস এঞ্জেলেস, শিকাগো, ফিলাডেলফিয়া, হাউস্টন, ডালাস, মিয়ামি, আটলান্টা এবং সিয়াটল মধ্যে। এটি লাইভস্টেশন উপগ্রহ টেলিভিশন কম্পিউটারে অ্যাপ্লিকেশন থেকে বিনামূল্যে পাওয়া যায়। চ্যানেলটি ইসলামী রিসার্চ ফাউন্ডেশন ইন্টারন্যাশনাল থেকে ডা. জাকির নায়েক মালিকানাধীন রেজিস্টার্ড চ্যারিটি থেকে ২০০৯ সালে £১.২৫ মিলিয়ন গ্রহণ করে।
ন্যাশনাল জিওগ্রাফিক চ্যানেল (ভারত)

ন্যাশনাল জিওগ্রাফিক চ্যানেল (ভারত) () হল একটি ভারতীয় প্রামাণ্যচিত্র বিষয়ক বাণিজ্যিক টেলিভিশন চ্যানেল, যাকে বাণিজ্যিকভাবে সংক্ষেপে ন্যাট জিয়ো ইন্ডিয়া বলা হয়। এটি ডিসকভারি চ্যানেল ও হিস্ট্রি চ্যানেলের ন্যায় বিভিন্ন প্রামাণ্যচিত্র নির্মাণ প্রতিষ্ঠান, বিশেষ করে দ্যা ন্যাশনাল জিওগ্রাফিক সোসাইটি দ্বারা নির্মিত সত্যঘটনানির্ভর ডকুড্রামা এবং জীবজগৎ,প্রকৃতি,ইতিহাস প্রভৃতির উপর ভিত্তি করে নির্মিত প্রামাণ্য অনুষ্ঠান সম্প্রচার করে। বর্তমানে এটি মূল ইংরেজি এবং হিন্দী, তামিল, তেলুগু ও বাংলা ভাষায় ডাবিং করা অডিও ফিডসহ ভারত ও বাংলাদেশে যৌথভাবে তাদের অনুষ্ঠানসমূহের সার্বক্ষণিক স্যাটেলাইট সম্প্রচার করে। এটি বর্তমানে নর্মাল ডেফিনেশন ছাড়াও এইচ. ডি. ফরম্যাটেও সম্প্রচারিত হয়। বাংলাদেশের প্রায় সকল কেবল অপারেটরে চ্যানেলটির সম্প্রচার হয়। বাংলা ভাষায় ডাবিং অনুষ্ঠান প্রচারের কারণে খুব দ্রুত জনপ্রিয় চ্যানেল হিসেবে দর্শকমনে জায়গা করে নিয়েছে চ্যানেলটি।
ন্যাশনাল জিওগ্রাফিক চ্যানেল ভারত নিম্নলিখিত অনুষ্ঠানগুলি সম্প্রচার করে থাকে:
আফসানা আরা বিন্দু

আফসানা আরা বিন্দু (জন্ম: ১৪ জানুয়ারি ১৯৮৮) হলেন একজন বাংলাদেশী অভিনেত্রী এবং মডেল। তিনি লাক্স-চ্যানেল আই সুপারস্টার ২০০৬ থেকে চলচ্চিত্রে আগমন করেন। বিন্দু মূলত ছোট পর্দার অভিনেত্রী হলেও বড় পর্দায় অভিনয় করেও সুনাম অর্জন করেছেন। তার অভিনীত প্রথম চলচ্চিত্র ছিল "দারুচিনি দ্বীপ"। তিনি জাহাঙ্গীরনগর বিশ্ববিদ্যালয় হতে ব্যবসায় প্রশাসন বিদ্যায় স্নাতক।
বিন্দু লাক্স-চ্যানেল আই সুপারস্টার প্রতিযোগিতার মাধ্যমে তার অভিনয় জীবন শুরু করেন। যদিও তিনি সেখানে প্রথম রানার আপ হয়েছিলেন। বিন্দুর প্রথম চলচ্চিত্র হুমায়ূন আহমেদের "দারুচিনি দ্বীপ" ছিল ব্যবসায়িকভাবে সফল। ধীরে ধীরে তিনি মডেল এবং উপস্থাপক হিসেবেও খ্যাতি লাভ করেন। এরপর জাগো তার আরও একটি ব্যবসাসফল চলচ্চিত্র। বিন্দু অসংখ্য জনপ্রিয় টেলিফিল্ম, নাটক, মডেলিং এবং বিজ্ঞাপণ চিত্রে কাজ করেছেন। তার সর্বশেষ অভিনীত "এইতো প্রেম" চলচ্চিত্রটি গত ১৩ মার্চ ২০১৫ সালে মুক্তি পায়।
ক্রিকেট বিশ্বকাপ ট্রফি

আইসিসি ক্রিকেট বিশ্বকাপ ট্রফি () বিশ্বকাপ ক্রিকেট প্রতিযোগিতার চূড়ান্ত খেলায় বিজয়ীকে প্রদান করা হয়। বর্তমান ট্রফি ১৯৯৯ সালের বিশ্বকাপ ক্রিকেট প্রতিযোগিতাকে ঘিরে তৈরী করা হয়েছিল। বিশ্বকাপের ইতিহাসে এটিই ছিল প্রথম স্থায়ী পুরস্কার। এরপূর্বে ১৯৭৫ সালের প্রতিযোগিতার পর থেকে প্রত্যেকটি প্রতিযোগিতায় বিভিন্ন ধরনের ট্রফি তৈরী করে বিজয়ী দলকে প্রদান করা হতো। বর্তমান ট্রফির নকশাকার ও প্রস্তুতকারক প্রতিষ্ঠানের দায়িত্ব পেয়েছিল লন্ডনের গারার্ড এন্ড কোং প্রতিযোগিতা আয়োজনের মাত্র দুইমাস পূর্বে।
বর্তমান ট্রফিটি রৌপ্য ও সোনালী রঙের সমন্বয়ে তৈরী। তিনটি রৌপ্য দণ্ডের উপর একটি সোনালী গোলক স্থাপন করা হয়েছে। দণ্ড তিনটিকে স্ট্যাম্প ও বল সদৃশ্য করে সাজানো হয়েছে যা ক্রিকেটের মৌলিক বিষয় - ব্যাটিং, বোলিং এবং ফিল্ডিংকে উপস্থাপন করা হয়েছে। এছাড়াও গোলককে ক্রিকেট বলরূপে চিত্রিত করা হয়েছে। ট্রফিটি ৬০ সেন্টিমিটার উচ্চতাবিশিষ্ট এবং ওজন আনুমানিক ১১ কিলোগ্রাম। পূর্বেকার বিশ্বকাপ বিজয়ী দলের নাম ট্রফিতে খোদাই করা আছে এবং তাতে সর্বমোট বিশটি নাম লিপিবদ্ধ করা যাবে। মূল ট্রফিটি আন্তর্জাতিক ক্রিকেট কাউন্সিল (আইসিসি) কর্তৃপক্ষ সংরক্ষণ করেন। বিকল্প একটি ট্রফি বিজয়ী দলকে স্থায়ীভাবে প্রদান করা হয়।
১৯৭৫ সাল থেকে ১৯৮৩ সাল পর্যন্ত বিশ্বকাপ বিজয়ী দলকে প্রদান করা হতো। এ সময় প্রুডেন্সিয়াল প্রাইভেট লিমিটেড কোং প্রধান ব্যবসায়িক অংশীদার ছিল। ব্যবসায়িক অংশীদার পরিবর্তনের ফলে ১৯৯৯ সালের আইসিসি ক্রিকেট বিশ্বকাপে ট্রফির নকশা পরিবর্তিত হয়। আইসিসি’র নিজস্ব ট্রফি প্রদানের সিদ্ধান্ত না থাকায় প্রথম তিন বিশ্বকাপে একই ট্রফি প্রদান করা হলেও রিলায়্যান্স ইন্ডাস্ট্রিজ কর্তৃক ১৯৮৭, বেনসন এন্ড হেজেস কর্তৃক ১৯৯২ এবং আইটিসি ব্র্যান্ডের উইলস কর্তৃক ১৯৯৬ সালের বিশ্বকাপে পৃথক পৃথক ট্রফি প্রদান করা হয়।
১৯৯৯ সালের চ্যাম্পিয়নশীপে বর্তমান ট্রফি তৈরী করা হয়। প্রতিযোগিতার ইতিহাসে এটি স্থায়ী পুরস্কার হিসেবে প্রদান করা হয়। ট্রফির নকশা ও তৈরীতে লন্ডনভিত্তিক গারার্ড এন্ড কোং তৈরী করে। দুই মাস সময় নিয়ে ট্রফি নির্মাণ কার্যের সমাপ্তি ঘটে।
রি-ছোস-ঙ্গেস-দোন-র্গ্যা-ম্ত্শো

রি-ছোস-ঙ্গেস-দোন-র্গ্যা-ম্ত্শো () তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা হিসেবে পরিচিত দোল-পো-পা-শেস-রাব-র্গ্যাল-ম্ত্শান দ্বারা রচিত একটি বিখ্যাত গ্রন্থ বিশেষ।
সমাধিনির্মোচনসূত্রে সর্বপ্রথমবার উল্লিখিত ধর্মচক্রের তত্ত্ব সম্বন্ধে রি-ছোস-ঙ্গেস-দোন-র্গ্যা-ম্ত্শো গ্রন্থে বলা হয়েছে। এই গ্রন্থে শূন্যতা ও তথাগতগর্ভ সম্বন্ধে বিশ্লেষণ করা হয়েছে। এই বিশ্লেষণ পরবর্তীকালে জো-নাং ধর্মসম্প্রদায়ের গ্ঝান-স্তোং তত্ত্বের মূল ভিত্তি হিসেবে উঠে আসে। এই বিষয়ে দোল-পো-পা-শেস-রাব-র্গ্যাল-ম্ত্শানের চিন্তাভাবনা যোগাচার শিক্ষক অসঙ্গ ও বসুবন্ধুর দ্বারা প্রভাবিত ছিল। তিব্বতে দ্গে-লুগ্স ধর্মসম্প্রদায়ের দ্বারা জো-নাং ধর্মসম্প্রদায়ের বিহারগুলির অধিকারের দেড় শত বছর পূর্বেই এই গ্রন্থকে দ্গে-লুগ্স ধর্মসম্প্রদায়ের ভিক্ষুরা নিষিদ্ধ ঘোষণা করে দেন।
নকিয়া এক্স

নকিয়া এক্স () নকিয়া কর্তৃক তৈরিকৃত একটি স্বল্প মূল্যের স্মার্টফোন। এই ফোনটিকে ২০১৪ সালের ২৪ ফেব্রুয়ারি নতুন নকিয়া এক্স ফ্যামিলির অংশ হিসেবে অবমুক্ত করা হয়। নকিয়া এক্স এনড্রয়েডের রুপান্তরিত সংস্করণে চলে। এতে গুগলের পরিবর্তে রয়েছে নকিয়া এবং মাইক্রোসফটের অ্যাপ্লিকেশন ও সেবা। নকিয়া এক্সে উইন্ডোজ ফোন এবং নকিয়ার আশা প্ল্যাটফর্মের সাথে সাদৃশ্যপূর্ণ কিছু বৈশিষ্ট্য রয়েছে।
নকিয়া এক্স ডেভলপমেন্টের সময় নরম্যান্ডি, প্রোজেক্ট এন, আশা অন লিনাক্স প্রোজেক্ট এবং এমভিউ নামে পরিচিত ছিল।
নিজেদের স্মার্টফোনের জন্য উইন্ডোজ ফোন অপারেটিং সিস্টেমকে বেছে নিলেও, নকিয়া অতীতে এনড্রয়েড অপারেটিং সিস্টেমের পরীক্ষা চালিয়েছে। এনড্রয়েড ২.৩ এ চালিত নকিয়া এন৯ এর কিছু চিত্র ২০১১ সালে ফাঁস হয়েছিল। সেগুলোকে আসল বলেও মনে করা হয়, কেননা স্টিভেন এলোপ মন্তব্য করেছিলেন যে নকিয়া অতীতে এনড্রয়েডও বিবেচনা করেছে।
২০১৩ সালের ১৩ সেপ্টেম্বর, "নিউ ইয়র্ক টাইমসের" লেখক নিক উইংফিল্ড প্রকাশ করেন যে নকিয়া তাদের লুমিয়া হার্ডওয়্যারে গুগলের এনড্রয়েড অপারেটিং সিস্টেমের পরীক্ষা চালাচ্ছে এবং 'আশা অন লিনাক্স' নামে পরিচিত তাদের দ্বিতীয় প্রকল্পে তারা গুগলের সেবাহীন এনড্রয়েডের একটি দ্বিখন্ডিত সংস্করণ ব্যবহার করছে।
চীনা প্রযুক্তি বিষয়ক সাইট "সিটি টেকনোলজি" প্রকাশ করে যে, মাইক্রোসফটের সাথে নকিয়ার হ্যান্ডসেট বিভাগের সংযোজনের ঘোষণা দেওয়া সত্ত্বেও, প্রকল্পের উন্নয়ন নভেম্বর পর্যন্ত অব্যাহত ছিল এবং কোয়ালকম স্ন্যাপড্র্যাগন ২০০ ৮২২৫কিউ চিপ সংবলিত ১০,০০০ প্রোটোটাইপ ইউনিট ফক্সকন কর্তৃক নির্মিত হয়।
রাজধানী

রাজধানী একটি দেশ, রাজ্য, বা অঞ্চলের কেন্দ্রীয় শহর, যেখান থেকে দেশটির সরকার পরিচালিত হয়। সাধারণত রাজধানী শহরেই সংশ্লিষ্ট সরকারের সকল প্রকার সভা ও অধিবেশন ইত্যাদি অনুষ্ঠিত হয়ে থাকে এবং এটি সাধারণভাবে সংশ্লিষ্ট দেশের সরকার বা আইন দ্বারা সিদ্ধ থাকে। ক্ষেত্রবিশেষে দেশ বা রাজ্যের আইনসভা বিভিন্ন অঞ্চলে বিভক্ত থাকে।
রাজধানী শব্দের ইংরেজি ক্যাপিটাল শব্দটি ল্যাটিন ক্যাপিট থেকে এসেছ যার অর্থ হল 'প্রধান'। এছাড়াও ইংরেজি ক্যাপিটাল শব্দটি আরো বিভিন্ন অর্থে ব্যবহার করা হয়ে থাকে। তবে বাংলায় রাজধানী বলতে কোনও দেশ বা রাষ্ট্রের কেন্দ্রীয় শহরকেই বোঝানো হয়ে থাকে। রাজধানী হতে হলে কোনও শহরকে রাষ্ট্রের সবচেয়ে বড় শহর না হলেও চলে, কিন্তু রাষ্ট্রটির সকল প্রশাসনিক কার্যক্রম উক্ত শহরকে ঘিরেই আবর্তিত হয়।
ঐতিহাসিকভাবে কোনও রাষ্ট্রের প্রধান অর্থনৈতিক শহরটি সে দেশের গুরুত্বপূর্ণ শহর হিসেবে বিবেচিত হয় এবং দেশের প্রায় সকল অংশই অর্থনৈতিকভাবে সচ্ছল উক্ত শহরের উপর নির্ভরশীল থাকে। যেমন, প্রাচীন বাগদাদ, প্রাচীন এথেন্স ও লন্ডনসহ বিভিন্ন শহর ছিল সংশ্লিষ্ট দেশগুলির তৎকালীন অর্থনীতির প্রাণকেন্দ্র। তাই এ'সব শহরেই সকল প্রকার প্রশাসনিক কার্যক্রম কেন্দ্রীভূত ছিল।
মামনুন হাসান ইমন

মামনুন হাসান ইমন (সংক্ষেপে ইমন; জন্ম: ২৮ মে ১৯৮৩) হলেন একজন বাংলাদেশী চলচ্চিত্র অভিনেতা। ইমন তার কর্মজীবন শুরু করেন তৌকির আহমেদ পরিচালিত ২০০৭ সালে মুক্তিপ্রাপ্ত "দারুচিনি দ্বীপ" চলচ্চিত্রে অভিনয়ের মাধ্যমে।
ইমন অভিনীত ২০১০ সালের "গহিনে শব্দ" ছবিতে অভিনয়ের জন্য ব্যাপক জনপ্রিয়তা অর্জন করেন। এই ছবিতে অসাধারণ অভিনয়ের জন্য তিনি বেশ কিছু পুরস্কার লাভ করেন; যেমন: ইন্টারন্যাশনাল ফিল্ম ফেস্টিভাল, সাউথ এশিয়ান ফিল্ম ফেস্টিভাল, এবং সাইলেন্ট রিভার ফিল্ম ফেস্টিভাল। এছাড়াও তিনি লালটিপ চলচ্চিত্রে অভিনয়ের জন্য ব্যাপক প্রশংসিত এবং আলোচিত হয়েছেন। ২০১৩ সালে বাংলাভিশন এর জন্য নির্মিত একটি রোমাঞ্চর গল্পের ভিত্তিতে তৈরী "ভ্যালেন্টাইন" শিরোনামের একটি নাটক এর শুটিং কাতারে অনুষ্ঠিত হয়। নাটকটিতে ইমন ছাড়া আরও অভিনয় করেছেন সারিকা, শাহনুর। এটি হল ইমন এবং সারিকার জুটির প্রথম নাটক।
টিভি নাটক:- জেসমিন (২০১৫), না ভুলো না কোনদিন (২০১৬), ডাস্টবিন (২০১৬), তোমায় নিয়ে (২০১৭), নীল ঘুম (২০১৭), ভুল (২০১৮), স্যালুট স্যার (২০১৮), নদী চাইলে সাগর দিবো (২০১৮), মাটির ঘ্রাণ (২০১৮), ইন বিটুইন (২০১৯), ফেরা (২০১৯), অপেক্ষা (২০১৯), না বলা কথা (২০১০), কে আমার (২০২২), মিথ্যা তুমি সত্য তুমি (২০২২), মোহনার সেতু (২০২২)।
দেশ অনুযায়ী মোবাইল ফোন প্রস্তুতকারকদের তালিকা

এটি হল মোবাইল ফোন ব্র্যান্ডের তালিকা যে দেশ থেকে ব্র্যান্ডগুলি উৎপন্ন হয়েছে তার ভিত্তিতে সাজানো। বোল্ড প্রধান স্মার্টফোন ব্র্যান্ড বোঝায়।
অ্যালেক্স ডুলান

অ্যালেক্স ডুলান (; জন্ম: ২৯ নভেম্বর, ১৯৮৫) তাসমানিয়া প্রদেশের লন্সেসটন এলাকায় জন্মগ্রহণকারী অস্ট্রেলীয় ক্রিকেটার। ঘরোয়া ক্রিকেটে তিনি তাসমানিয়া ও মেলবোর্ন রেনেগেডস দলের হয়ে খেলছেন। ক্লাব পর্যায়ে তিনি সাউথ হোবার্ট/স্ট্যান্ডি বে ক্রিকেট ক্লাবের অন্যতম সদস্য। তাসমানিয়া দলের হয়ে উত্তরোত্তর কৃতিত্ব প্রদর্শন করায় অস্ট্রেলিয়া ক্রিকেট দলের আঘাতপ্রাপ্ত খেলোয়াড়দের বিপরীতে তার অংশগ্রহণের সম্ভাবনা বেশ বেড়ে যায়।
২৯ ডিসেম্বর, ২০১৩ তারিখে অস্ট্রেলিয়া ক্রিকেট বোর্ড ঘোষণা করে যে, যদি অল-রাউন্ডার শেন ওয়াটসনের আঘাত সেড়ে না যায়, তাহলে সিডনি ক্রিকেট গ্রাউন্ডে অনুষ্ঠিত সফরকারী ইংল্যান্ড ক্রিকেট দলের বিপক্ষে অ্যাশেজ সিরিজের ৫ম ও সর্বশেষ টেস্টে ডুলান তার স্থলাভিষিক্ত হবেন। অবশেষে, ১২ ফেব্রুয়ারি, ২০১৪ তারিখে দক্ষিণ আফ্রিকায় অস্ট্রেলিয়া ক্রিকেট দলের সফরের ১ম টেস্টে তার টেস্ট অভিষেক ঘটে।